text:
Gobierno di Aruba a reconoce Massive Brassband International
Minister di Cultura Xiomara Maduro:
Gobierno di Aruba a reconoce Massive Brassband International
Pa promove nos musica di asambeho den e parke di diversion mas bishita na mundo y representa nos Pais Aruba dignamente den exterior
Diabierna ultimo Gobierno di Aruba pa medio di Ministerio di Cultura a organisa un bunita anochi dedica na Massive Brassband Internacional. Manera ta conoci recientemente Massive Brassband International a duna un magnifico presentacion den e parke di diversion mas grandi na mundo Disney Magic Kingdom kende ta celebrando 50 aña di existencia.
E anochi a conta cu discurso di Minister di Finansa y Cultura Xiomara Maduro cu a gradici tur e integrantenan di Massive Brassband pa nan presentacion den Magic Kingdom dia 5 di augustus ultimo. E mandatario a trece dilanti cu tabata un soño cu e director musical di Massive Brassband International, Roderich Lopez tabatin desde tempo cu e tabata mucha. Un soño cu el a haci un proyecto y a traha duro cu hopi pasion riba esaki, pa e por a bira realidad. Esaki ta otro prueba cu ora bo ta traha duro, cu perseverancia y cu hopi fe bo ta logra. Despues di varios intento cu Disney, e momento a yega e aña aki presenta den e parada di celebracion di 50 aña di Magic Kingdom. Bunita ta cu algun musico di un otro grupo di brassband, TBS Aruba a join y hunto cu bailarinanan y famia a biaha yen di animo pa bay laga Aruba su musica di asambeho zona den e cayanan di Walt Disney World.
Arubianonan residencia na Merca y tambe esnan cu a bay cu vakantie pa disfruta, a demostra e gran amor cu nos tin pa nos Pais y pa nos hendenan cu bandera di nos dushi Pais a bay pa apoya y presencia e acto historico aki. Minister Maduro a trece dilanti cu e atardi ey, Aruba tabata claba riba facebook en espera di e gran presentacion y tabata un emocion grandi y orguyo di mira e bandera di Aruba ta habri e parada. E momento ey Aruba a uni den un alegria inmenso cu un sentimento di orguyo, admirando nos yiunan di tera presentado den e parke di diversion mas famoso di mundo.
Den nomber di Gobierno di Aruba, Minister di Cultura a gradici cada uno cu di un of otro manera a aporta pa e acto historico por a tuma luga. Un danki di curason na cada uno pa tur e esfuersonan haci, trainingnan, sacrificio pa e presentacion aki por a tuma luga. Nos Pais ta chikito pero grandi na talento artistico, creativo y cu curashi. Aruba a bolbe demostra cu e tin hopi potencial y a briya un bez mas riba tarima internacional. Tabata un promocion impagabel cu a duna Pais Aruba.
Un pabien grandi na cada un pa e bunita trabou y e logro historico aki, Gobierno y pueblo di Aruba ta hopi orguyoso di boso asina minister Maduro a expresa.
Durante e anochi tabata tin presentacion di John Francis Jacobs cu a pone ambiente cu su steelpan y excelente presentacion di baile di Aruba Carnival Experience. Minister di Cultura Xiomara Maduro hunto cu Parlamentarionan Darlaine Guedez-Erasmus, Alvin Molina, Shaylini Tromp-Lee y Ricky Hoek a entrega Medaya di Aprecio na cada uno di e delegacion di Massive Brassband cu a presenta na Magic Kingdom. Despues a sigui cu entrega di un plakaat di parti Minister di Cultura Xiomara Maduro den presencia di Minister President Evelyn Wever-Croes na Massive Brassband International cual a wordo ricibi pa Roderich Lopez, director general di Massive Brassband International. Un bunita anochi di reconocimento di Massive Brassband.


c: text/html

text:
Description
Misha ta insistí ketu bai ku tur kos ta oké: e tin 15 aña, e ta bunita, e ta bai bon na skol i Erik ku tin 17 aña ta stima é so!
Su doló di barika awor? Esei ta djis pa e miedu ku e tin di su mama severo i di redu den su bario Seru Cuna. Asta ora e yega serka e konsultor Dick via su amiga Carla, e ta keda hasi inosente. Of di bèrdat e ta inosente ora ta trata di sèks? Ku Erik e no por papia di esei. Erik ta ‘papia’ ku su kurpa so kuné. Ora porfin Misha haña sa e bèrdat tokante su mes serka Dick, ya demasiado kos a pasa kaba – anto niun hende no mag di sa kiko. Pero di e último enkuentro violento ku e tin ku Erik kantu di laman, i Erik su vengansa, e ta siña ún kos: nunka mas lo e hasi siegamente loke un mucha hòmber ke pa e hasi, maske hopi mucha hòmber ta pensa ku ta asina mester ta. E mester i lo e logra tambe – meskos el a logra di no yora nunka kantu di laman, pasobra esei ta trese mala suerte pa mucha muhé na Kòrsou.

robotstxt: allowed

filter: keep


text:
Resultadonan di Beisbòl Liga Grandi ayera:
- Boston Red Sox a derota New York Yankees ku skor di 10-4
Pa Boston, Xander Bogaerts a konektá 1 hit den 5 turno na bate ku 1 kareda anotá i otro empuha. Xander tin un promedio di .324 ku 193 hit. Pa Yankees, Didi Gregorius no a konektá hit den 2 turno na bate ku 1 base por bola. Didi tin un promedio di .265
- New York Mets a pèrdè di Philadelphia Phillies ku skor di 4-3
- St. Louis Cardinals kontra Pittsburgh Pirates a keda postpone
- Toronto Blue Jays kontra Baltimore Orioles a keda postpone
- Chicago Cubs a derota Cincinnati Reds ku skor di 4-1
- Miami Marlins a pèrdè di Tampa Bay Rays ku skor di 4-2
- Minnesota Twins kontra Cleveland Indians a keda postpone
- Washington Nationals a pèrdè di Atlanta Braves ku skor di 2-1
Andrelton Simmons a konektá 1 hit den 3 turno na bate. Andrelton tin un promedio di .261
- Detroit Tigers a pèrdè di Texas Rangers ku skor di 7-6
- Kansas City Royals a pèrdè di Chicago White Sox ku skor di 4-2
- Colorado Rockies a pèrdè di Arizona Diamondbacks ku skor di 4-3 den 11 entrada
- Oakland Athletics a pèrdè di Los Angeles Angels ku skor di 8-1
- Houston Astros a pèrdè di Seattle Mariners ku skor di 6-4
- Milwaukee Brewers a derota San Diego Padres ku skor di 4-3
- Los Angeles Dodgers a gana San Francisco Giants ku skor di 8-0
Kenley Jansen no a picha den e partido aki
Partidónan di Liga Grandi pa awe:
- St. Louis Cardinals kontra Pittsburgh Pirates (Doubleheader)
- Toronto Blue Jays kontra Baltimore Orioles (Doubleheader)
- Minnesota Twins kontra Cleveland Indians (Doubleheader)
- Boston Red Sox kontra New York Yankees
- New York Mets kontra Philadelphia Phillies
- Oakland Athletics kontra Los Angeles Angels
- Chicago Cubs kontra Cincinnati Reds
- Miami Marlins kontra Tampa Bay Rays
- Washington Nationals kontra Atlanta Braves
- Detroit Tigers kontra Texas Rangers
- Kansas City Royals kontra Chicago White Sox
- Colorado Rockies kontra Arizona Diamondbacks
- Houston Astros kontra Seattle Mariners
- Milwaukee Brewers kontra San Diego Padres
- Los Angeles Dodgers kontra San Francisco Giants
Beisbòl Profeshonal Hapones Nippon:
- Wladimir Balentien no a konektá hit den 4 turno na bate pa Tokyo Yakult Swallows. Wladimir tin un promedio di .188


text:
Ora di entrega, gastu i kondishonnan.
Gastu mínimo di transporte pa Distrito 1 & 2 ta ANG 75,– i gastu mínimo di transporte pa Distrito 3 ta ANG 100,–.
Entrega ta tuma lugá riba dianan normal di trabou di djaluna te ku djabièrnè entre 7:30 di mainta i 4:30 di atardi i riba djasabra entre 7:30 di mainta i 1:00 di mèrdia.
Nos Terminonan General i Kondishonnan ta valido pa tur entrega. Si abo no tin nos Terminonan General i Kondishonnan bo por tuma kopia grátis di nan na nos ofisina. Nos Terminonan General i Kondishonnan ta registrá na Korte di Promé Instansia di Curaçao.
Fecha di efektividat: Entrante 01 di Yanuari 2018. Tur preis ta na Nafl. Sin O.B. Suheto na kambio.


text:
Manera tur aña, SETAR ta saca un Buki di Telefon nobo actualisa. E siman aki ta cuminsa cu reparticion di e Buki di Telefon 2022 pa tur nos clientenan 60+. Ademas, tur cliente cu ta desea di tin e Buki di Telefon 2022 por pasa na cualkier Teleshop rond nos isla pa busca esaki.
E Buki di Telefon e aña aki tin como tema “Experiencia e magia di Aruba bou awa”.
Den e Buki di Telefon por haya numbernan importante di emergencia, numbernan di SETAR, informacion pa tur cliente residencial y comercial di SETAR como tambe tur servicionan cu SETAR ta ofrece.
Den e seccion di informacion pa comunidad por haya, entre otro, informacion di departamentonan di gobierno, fundacionnan y mucho mas. Sigui pa e paginanan blanco y paginanan geel y na final un seccion special di guia pa turistanan cu ta bishita nos isla


text:
Maneha bo negoshi
Cera of bende bo negoshi
Crea un plan completo pa transferi e propiedad, ora di bende of cera bo negoshi. Busca consehonan pa sa ki decision bo mester tuma na final.
Contenido
Cera bo negoshi
Cera bo negoshi ta un escogencia hopi dificil pa haci. Pa decisionnan asina ta bon pa busca conseho di un abogado y otro profesionalnan incluyendo accountant y business consultant.
Sigui e siguiente pasonan pa cera bo negoshi.
- Dicidi pa cera. Un eenmanszaak por dicidi riba su mes pa cera, pero tur tipo di partnership ta rekeri cu e co-propietarionan mester ta di acuerdo.
- Presenta documentonan di disolucion. Si bo no disolve bo registracion di negoshi legalmente, bo lo mester sigui paga belasting.
- Cancela bo registracion, permisonan, licencianan y bo nomber comercial. Proteha bo finansas y reputacion cancelando cualkier di esakinan cu bo no ta bay tin mester mas, incluyendo bo nomber comercial.
- Cumpli cu compromisonan cu tin di haber cu empleo y e ley laboral.
- Resolve obligacionnan financiero, manera paga tur impuestonan (BBO/BAZV, AWW/AOW, Loonbelasting, Inkomstenbelasting, Winstbelasting etc).
- Mantene y warda tur bo registronan y documentonan importante pa por lo menos 10 aña, por ehempel di impuesto y empleado.
Bende bo negoshi
Despues di considera cu hopi cuidao, bo por dicidi pa bende bo negoshi. Un bon planificacion por yuda bo garantisa cu bo ta cubri tur bo basenan.
Duna bo negoshi un balor monetario, prome cu bo negocia cu posibel cumpradonan. Evalua esaki hunto cu un profesional (taxateur).
Balora cu precision (nauwkeurig) tur e propiedadnan y real estatenan cu ta mara (gekoppeld) na bo negoshi. Esakinan por ta, bo marca, propiedad intelectual, informacion di cliente y proyeccion di entradanan den futuro.
Ora cu bo ta averigua cuanto bo negoshi ta bal, considera e metodonan di balor comun aki:
- Enfoke di entrada. Analisa e entradanan proyecta y tene na cuenta e riesgonan potencial.
- Enfoke di mercado. Compara bo negoshi cu otro negoshinan similar cu esun di bo cu ya a wordo bendi.
- Enfoke di activa. Kita (trek af) e total di e obligacion comercial (passiva) for di e total di e balor di tur e activanan.
Haci un acuerdo di benta
Bo mester prepara un acuerdo di benta pa por bende bo negoshi oficialmente. E documento aki ta permiti e compra di bo pertenencianan (activa), accionnan (stock) di un corporacion. Un abogado mester revise pa wak si e ta exacto y completo.
Numera tur e inventario di benta hunto cu e nombernan di e bendedo, cumprado y e empresa. Yena background details. Determina con e negoshi lo wordo ehecuta prome cu e cera y e nivel di acceso cu e cumprado lo tin den e informacion. Scirbi tur ahustacion, e tarifanan di e broker y otro aspectonan relevante den e termino di acuerdo.
No laga afo ningun activa of passiva, ya cu esaki por crea problema incluso despues cu bo ya a finalisa e benta.
Transferi bo propiedad
Hopi doñonan di negoshinan chikito lo haya situacion unda nan lo mester transferi nan propiedad (ownership) pa un otro persona of entidad. Bo lo tin un paar di diferente opcionnan disponibel pa haci esaki.
Declara bancarota ‘Suspension di Pago’
Esnan cu ta declara bancarota pa un persona huridico of un persona no huridico ta su cobradonan, pero e mesun persona huridico of persona no huridico tambe por declara su mes bancarota. Esaki ta sosode den un situacion den cual e debedor no por paga su cobradonan mas.
Pa por declara bancarota y pa esaki por wordo concedi, ta importante cu tin promocion di sosten. Esaki ta reclamo di pago cu otro cobradornan tin contra e debedor cu a wordo declara bancarota.
Na e momento cu hues dicta e bancarota, e debedor ta perde e disposicion riba su bienes. E hues cu ta dicta bancarota lo nombra un curator cu lo traha riba e caso y lo tene cuenta lo mas miho posibel cu e interes di e cobradonan. E curator ta en principio un abogado y ta responsabilisa su mes na e hues te na final di e bancarota.
Tambe un compania por pidi un “Suspension di Pago”. Esaki kiermen cu bo ta aplasa bo pago pa bo compania por sobrevivi. Pa un “Suspension di Pago” mester tin problemanan financiero cu ta temporal y por wordo soluciona riba termino corto. Durante un “Suspension di Pago” ta instala un gobernante cu hunto cu e debedor lo dispone hunto riba e maneho di e compania. E debedor lo mester e sosten di e gobernante ora di tuma decisionnan importante.


text:
Mack van den Eerenbeemt unico atleta di Vela pa mira accion awe na Paracas
Despues cu e prome dia di competencia a ser cancela pa motibo nan di biento. E di dos dia a inicia den e mesun forma, pero despues di 2’or di atardi a duna indicacion pa e disciplina di Laser Radial como tambe Laser Standard hunto cu varios otro disciplina pa subi lama. Aki nos atleta nan Philipine van Aanholt hunto cu Tijn van der Gulik a drenta awa nan di Paracas.
T”e na e momento ey Mack van den Eerenbeemt su disciplina di RS-X mester a keda tera. Algun rato despues tambe a wordo anuncia pa subi awa y en espera si lo por mira accion tambe awe. Despues di mas cu un ora ta warda den lama, su prome careda a inicia, apesar cu e biento no tabata na fabor di Mack. Den esaki Mack ta logra termina na di 4 lugar y den su di dos careda ta termina di 6 lugar.
Tijn y Philipine a bini bek riba tera si’n mira accion na final di atardi. MaƱan dialuna competencia ta continua aki na Paracas, si e tempo ta duna mas cu claro.


text:
Diripiente ta cumbini tur otro hende ta gañado y manipulado menos e sospechoso!
Nos por a wak Benny Sevinger recientemente para dilanti OM y den otro ocasion expresa tur tipo di barbaridadnan tocante di nos landsrecherchenan, OM y PG. Pa Benny niun hende ta sirbi, e so ta bon, inocente y no a kibra un copi. Segun Benny tur ta colabora cu MEP y tin un plan contra di dje. Un expresion hopi lamentabel, unda pueblo por compronde cu 22.000 pagina di prueba, testigonan y acusacion contra di Benny ta haci dolor y e ta tratando na bisa pueblo cu tur hende ta gañado, polisnan ta gañado, nos sistema hudicial no ta sirbi y cu OM ta conspirando contra dje. Di berdad e ta zona manera un homber culpabel cu ta punta dede den tur direccion menos riba su mes.
Benny a papia di varios “gate” imaginario, pero e Gate di mas grandi den historia di Aruba ta keda Avestruz-Gate; e caso di soborno, abuso di funcion, labamento di placa, estafa y falsificacion cu lo marca nos nacion pa semper. Benny su desesperacion pa kita atencion di su mesun Avestruz-Gate, ta trata na acusa, mancha, frega sushi y sembra duda den pueblo manera nunca prome. Sinembargo e no lo logra di haci esaki. Personalmente semper mi a bisa publicamente cu si Benny ta inocente e no mester preocupa, pasobra e ora ey e lo sali liber, pasobra ami si ta kere den nos sistema hudicial. Nos tin profesionalnan trahando duro pa mantene un standard halto y profesional na tur tempo. Tirando tur e profesionalnan bao bus no ta e solucion pa su problema. Pesey, si lo prueba cu e ta culpabel di tur acusacion, e lo mester sinta riba su blaar. Pueblo ta cansa di abuso, corupcion y arogancia. Politiconan cu ta abusa di nan autoridad y di patrimonio di pueblo.
Pueblo ta pidiendo un cambio y ta exigi integridad y transparencia. Pueblo no ta confia politiconan berde pa via di casonan grandi manera Avestruz-Gate. Specialmente pasobra pueblo no por haya tereno pa construi un cas y empresarionan no por haya tereno pa edifica un negoshi, pasobra ta investigando Avestruz-Gate y Kukwisa-Gate, pa cual Marisol a wordo yama pa bebe coffee na Landsrecheche pa 7 ora. Asina Avestruz-Gate ta mustra cu Benny tabata bende terenonan grandi pa enrikece su mes y hopi otro cos mas. Benny ta bezig cu water trappelen, culpando tur otro hende di casonan imaginario mientras e mes ta den un barco cu ta bezig ta sink. Unda tur bo coleganan ta Benny? Ta abo so dilanti corte y OM, tratando di desvia atencion di bo caso. Niun ta pleita bo caso dilanti prensa of ta compaña bo den corte. Dicon?
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
Lansa bo negoshi
Scoge bo localidad di negoshi
E localidad di bo negoshi ta wordo determina door di e ley di zona ROPV (Ruimtelijke Ontwikkelingsplan met voorschriften). E decision unda bo kier establece bo negoshi ta un decision strategico y importante.
Contenido
- Sondea e miho luga pa haci bo negoshi
- Informacion tocante permiso pa construi un edificio comercial
- Informacion tocante proceso pa un tereno erfpacht comercial
- Algun restriccion riba maneho di tereno comercial
Sondea e miho luga pa haci bo negoshi
Haya sa mas tocante e terenonan di Gobierno disponibel pa haci negoshi door di bishita www.dip.aw.
Informacion tocante permiso pa construi un edificio comercial
Tur persona cu ta desea di construi un edificio comercial, mester haci un peticion pa un permiso di construccion (‘Bouwvergunning’) segun e ‘Bouw- en Woningverordening’.
‘Bouwvergunning’ ta un permiso cu e minister encarga cu obra publico ta otorga pa traha of adapta un construccion (cas of edificio), conforme e ‘Bouw- en woningverordening, Bouw- en woningbesluit, ROP/ROPV, erfpachtsvoorwaarden’ y e condicionnan cu ta para den e permiso di construccion.
Ta haci un peticion pa traha un construccion pa medio di un formulario (‘Bouwaanvraagformulier’) cu ta disponibel na e seccion ‘Toezicht’ di Departamento di Obra Publico di ‘Dienst Openbare Werken’ (DOW).
Prome cu por (sigui) construi, DOW mester controla:
- Rooilijn
Ora caba di marca e proyecto riba e tereno, mester entrega e carchi blanco na loket di DOW pa haci e control di marcacion;
- Fundeshi
Despues cu haya aprobacion di marcacion por coba fundeshi y pone hero. Ora tur hero ta poni den fundeshi mester yama DOW pa haci control di hero;
- Ringbalk
Ora yega ringbalk mester yama DOW pa pasa controla e heronan di ringbalk despues cu tur hero riba e muraya ta cla mara. Si acaso e heronan ta cera cu formaleta prome cu DOW controla, mester percura pa tin un bon trapi pa por subi controla;
- Construccion di mas piso
Si e construccion ta mas cu un piso, mester yama pa controla e heronan di e siguiente pisonan ora cu esaki ta cla mara. Despues mester yama pa controla e hero di ringbalk(nan) pa e siguiente piso(nan) tambe ora cu esaki ta cla.
Exigencia pa construi un edificio comercial
- E tereno mester ta tereno propio of tereno erfpacht comercial;
- E destinacion mester ta di acuerdo cu e ROP/ROPV vigente y conforme e acuerdo di erfpacht (si esaki ta aplicabel);
- Mester tin un caminda oficial dilanti di e tereno, cual mester ta aproba pa DOW;
- Mester tin un parkeerplaats conforme e normanan di parkeo di DOW;
- E parkeerplaats mester tin un grandura aproximadamente di 2.50m x 5.50m;
- Pa localidadnan cu mester di un permiso manera menciona den Articulo 10 te cu 18 di e ‘Vergunningsverordening’ (hotel-, koffiehuis-, sociëteits-, grossiers-, slijt-, bierhuis, logement-, restaurant- of ijshuisvergunning) mester tene na cuenta e exigencianan describi den e ‘Vergunningsbesluit’; Directie Wetgeving en Juridische Zaken (DWJZ) ta otorga e permisonan aki;
- Uzo di material di construccion alternativo of nobo mester wordo aproba door di Brandweer. Den caso cu mester importa material, ta consehabel pa confirma cu DOW si e material nan aki por wordo importa.
Documento cu mester entrega pa aplica pa un peticion pa construi un edificio comercial
- Mapa di e edificio comercial (bestektekening) 4 copia;
- Mapa di Plan di Ubicacion (situatietekening) 4 copia;
- Mapa di hero y nan calculonan (constructie tekening en berekening) 2 copia;
- Acto di Notario of un Decreto Ministerial (1 copia);
- Un medio di identificacion (1 copia);
- Formulario di DOW (bouwaanvraag) yena. E permiso di construccion mester wordo haci door di e doño di e tereno of a base di un autorisacion;
- Formulario di D.T.I. yena;
- Un suma di Afl. 200,-.
E procedura pa haya un permiso pa construi un edificio comercial
- Despues cu caba di entrega e peticion, ta ricibi un prueba (indieningsbewijs) cu number di e permiso di construccion;
- E peticion lo bai pa e ‘welstandscommissie’;
- Despues di esaki lo sigui un procedura den DOW y otro departamentonan si ta necesario (e.o. Brandweer);
- E procedura lo tuma un tempo di mas o menos 8 siman pa edificio comercial. E procedura lo dura mas tempo si mester haci y entrega cambionan.
Gasto concerni pa haya un permiso
Ora entrega e peticion, mester paga e suma di Afl. 200,- pa por tuma e peticion den proceso.
Prome cu e permiso di construccion por wordo otorga, mester paga contribucion (leges) cu ta wordo calcula a base di e balor di construccion.
Permiso pa companianan di construccion of mantencion
Pa por eherce trabounan di construccion of mantencion mester di un ‘Bouwhervattingvergunning’. Pa por haci un peticion pa e permiso aki mester registra riba e website di DOW:
- Aplicante por ta un persona natural (natuurlijk persoon) of un compania (rechtspersoon);
- Mester yena e formulario di registracion. A base di e tipo di proyecto mester scoge entre woningbouw, comercial of otro;
- Pa yena y entrega e formulario mester tin tambe:
- extracto recien di Camara di Comercio (KvK uittreksel)
- persoonsnummer di compania
- copia di permiso di construccion
- lista di empleado(nan) y/of esnan cu ta bay yuda traha ariba e proyecto.
- Mester di copia di identificacion di cada persona.
Normanan di parkeo
Funcion: oficinanan
Funcion: tienda cu ta bende por detaya (retail stores)
Funcion: edificio y facilidadnan publico
Funcion: edificionan di horeca
Funcion: industria, edificio y transporte
Remarca:
Ppl.: lugar di parkeo
Bvo: e grandura bruto den m2 di e suela
Arb.pl.: puesto di trabou
Tuma Nota:
- No tin exigencia pa parkeo den cercania di centro di Oranjestad y San Nicolas.
- No ta permiti di traha un edificio comercial riba un tereno erfpacht destina pa construccion di vivienda, pasobra e ta trece molester pa e caretera y lugarnan publico. Departamento di Infrastructura y Planificacion (DIP) tin terenonan reserva specialmente pa actividadnan comercial.
Pa mas informacion tocante peticion pa permiso pa construccion por tuma contacto cu afdeling Toezicht di DOW.
Pa mas informacion tocante peticion pa ‘Bouwhervattingvergunning’ por tuma contacto cu secretaria di DOW.
Por tuma contacto Dienst Openbare Werken (DOW)
Sabana Blanco 68
Oranjestad
Telefon: +297 528 4700
Fax: +297 583 8003
Website: www.dow.aw
Email: dowaruba@dow.aw
info@dow.aw
Ora di trabou
Informacion tocante proceso pa un tereno erfpacht comercial
E maneho di otorgamento di tereno pa proyectonan comercial, turistico, industrial etc. ta cay bou di e maneho di Minister di Infrastructura. Na Aruba tin tereno erfpacht cu ta reserva pa cierto actividadnan. Pa haya derecho riba un tereno pa proyectonan comercial, turistico y industrial mester pasa den e procedura di opcion (‘Optieprocedure’).
Pa haya sa mas tocante e proceso pa un tereno erfpacht comercial, bishita www.dip.aw.
Algun restriccion riba maneho di tereno comercial
Moratorium Estadia di turista (Toeristenverblijf)
Estadia di turista (Toeristenverblijf): cada construccion, diseño, espacio of tereno, di cualquier manera, cu ta ofrece turista un espacio pa keda un of mas anochi cu pago y cu ta wordo ofreci den e mercado di turismo.
Permiso pa hotel (Hotelvergunning)
Dicho permiso ta otorga e derecho di mantene un hotel (di 10 of mas persona). Tambe e derecho di benta, na escala chikito, di bebida alcoholico sterki y zwak, bebida no alcoholico, ijscream of producto similar y/of cuminda pa consumo na e sitio pa cual e permiso a ser otorga.
Permiso di acomodacion (Logementvergunning)
Dicho permiso ta otorga e derecho di mantene un acomodacion. Esaki ta por ehemplo, apartamentonan of cama y desayuno (bed and breakfast) (pa un maximo di 9 y no menos cu 4 persona). Tambe e derecho di benta, na escala chikito, di bebida alcoholico zwak, bebida no alcoholico, ijscream of producto similar y cuminda pa consumo door di solamente bishitantenan y nan famianan na e sitio di acomodacion.
Permiso pa All-inclusive
Dicho permiso ta otorga e derecho pa huurmento di acomodacion cu tur cos inclui te cu e cantidad indica den e permiso. (Mester tin un permiso pa hotel of acomodacion den bo poder pa por bin na remarca pa un permiso all-inclusive desde 1 juli 2018). Permiso All-inclusive vergunning ta ser otorga, nenga y kita exclusivamente door di Minister di Turismo (Articulo 19a inciso 1b Vergunnings-verordening).
Maneho pa Beach
Aki bao por lesa algun di e condicionnan general di permiso (Algemene Voorwaarden Vergunning), pa watersporters tocante uzo di nos playanan (beach)
E operacion di maneho menciona aki bao ta lo siguiente:
- Watersporters en general
- Stoelnan di lama y parasolnan
- Luga pa busca y bende Jetski
- Benta (P-spot) sin actividadnan di watersport
Pa mas informacion tocante e Maneho di Beach Policy, click aki. Of bishita e website www.dip.aw.
Operacion di maneho (Exploitatie, bedrijfsvoering)
- Esun cu tin e permiso (e vergunninghouder) ta responsabel pa e otro permisonan rekeri pa actividadnan di watersport na e sitio.
- E vergunninghouder mester sera un aansprakelijkheidsverzekering cu un validez durante ful e periodo cu a ricibi e permiso. E seguro mester cubri tur dañonan di material y daño cu a sosode cu e curpa di e personal durante maneho di e trabao, pa cual e permiso a wordo otorga.
- E ehecucion of e ehecucion di e actividadnan no mag di causa molester y/ of peliger.
- E permiso ta personal y intransferibel. En todo caso ta prohibi pa duna, bende of huur e permiso di precario.
- Si acaso tin un director of operador nobo, den e operacion di e negoshi, mester informa DIP di esaki por escrito inmediatamente.
- E vergunninghouder ta responsabel pa e conducta y e accionnan di su operacionnan y/of trahadonan y si acaso nan no ta tene nan mes na e condicionnan, esaki lo wordo treci dilanti na e vergunninghoudernan cu tur consecuencia legal.
- E vergunninghouder y su operadornan/ y/ of trahadonan mester comporta nan mes moralmente (bon) durante trabao.
- E vergunninghouder mester mantene e parcela den un condicion adecua.
- Dañonan cu a wordo causa door di e uzo/explotacion di e vergunninghouder of door di un di su operadornan of trahadonan, na e playa of medio ambiente mester wordo drecha na e situacion original. E vergunninghouder lo mester paga pa tur e costonan di e restauracion.
- E vergunninghouder semper mester tuma medidanan preventivo pa evita dañonan na e lama (playa) publico of medio ambiente.
- E parcela di tereno cu precario a wordo brinda na bo persona, mester wordo mantene na su estado original. No mag di pone vloer etc.
- No mag di pone promocion, propaganda of otro obhetonan comercial, manera borchi di sandwich, bandera di lama, banners etc. na e parcela cu bo a haya permiso di precario. Esaki no mag ni paden y ni pafo di e parcela.
- Necesidadnan pa watersport, entre otro zwemvesten, watersport ‘tubs’, ‘bananaboats’, kajaks, ‘paddleboats’ etc. cu no ta wordo uza tin cu wordo warda ordena den e parcela cu e permiso di precario a wordo brinda.
- E playa/ lama ta publico, y mester keda na tur momento accesibel pa publico, pues esaki no mag di wordo blokia na niun momento.
- Riba e playa, un strepi di por lo menos 10 meter desde e liña di flotacion tin cu keda habri
- E libertad di e trafico y e pasaheronan riba e playanan/ lama na niun momento no mag di wordo stroba of wordo treci den peliger.
Condicionnan excepcional pa e uzo di lama pa watersporters
- E demanda di materialnan di watersport como muestra riba sitio di dominio pa cua e precario a wordo brinda, mester pasa riba un ‘corridor/ pasillo’ habri of via un strepi habri riba lama entre e zona di landamento.
- E permiso ta cubri actividadnan di watersport cu ta permiti pa tin e luga habri entre 7:00 am pa 7:00 pm.
- No ta permiti pa laga atras e ekiponan di watersport cu no ta wordo uza entre 7:30 pm te 6 am.
- E vergunninghouder ta obliga pa kita tur e ekiponan di watersport cu no ta wordo uza prome cu 7:30 pm for di lama. Esaki mester wordo warda den e espacio cu e precario a wordo otorga.
Condicionnan excepcional pa stoelnan di lama y parasolnan
- Por ofrece e uzo di stoelnan di lama y parasolnan/sombra solamente na e sitio cu precario a wordo otorga.
- Solamente ta permiti pa ofrece stoelnan di lama y parasolnan/sombra entre 6:00 am pa 7:30 pm.
- Solamente stoelnan di lama y parasolnan/sombra cu ta wordo uza ta permiti pa keda riba beach.
- Stoelnan di lama y parasolnan/sombra cu no ta wordo uza ta wordo poni riba otro y warda den e espacio cu e precario a wordo otorga.
- E stoelnan di lama y parasolnan/sombra cu ta wordo ofreci mester ta di calidad halto, y mester pas cu e feeling di e beach y no mag di tin nada di propaganda of logo’s.
- E parasolnan mag di tin solamente 1 pia. Mas pia of otro tipo di parasol no ta permiti (manera tent di fiesta).
- E parasolnan ofreci mester por wordo paketa y/of wordo lora na cada momento
- E demanda pa materialnan di watersport como muestra riba sitio di dominio pa cua e precario a wordo brinda, mester pasa riba un ‘corridor/ pasillo’ habri of via un strepi habri riba lama entre e zona di landamento.
- E permiso ta cubri actividadnan di watersport cu ta permiti pa tin e luga habri entre 7:00 am pa 7:00 pm.
- No ta permiti pa laga atras e ekiponan di watersport cu no ta wordo uza entre 7:30 pm te 6 am.
Condicionnan excepcional pa (Jetski luga pa busca y bende)
- E localidad ta solamente destina pa benta y e punto unda clientenan por pasa busca nan jetski.
- E jetskinan ta keda durante e oranan di operacion di 7:00 am te cu 7:00 pm di e compania di watersport, riba lama staciona.
- No ta permiti pa staciona jetski riba lama of pa nabega for di e playa drenta den lama
- E huurmento di necesidadnan di lama manera stoelnan di lama y parasolnan no ta permiti na e localidad.
- Cu excepcion di zwemvesten (life jackets), no tin mag di display niun ekipo di watersport. E zwemvestnan mester ta colga netchi bao di bo cabana.
Condicionnan excepcional pa (benta/P-spot sin actividadnan di watersport)
- E P-spot ta destina solamente pa benta di articulonan di watersport. No ta permiti pa haci actividad di watersport desde e P-spot.
- No ta permiti pa pone material/ stoel of parasolnan di watersport riba e P-spot.
- E benta di actividadnan di watersport ta solamente permiti desde 7:00 am te cu 6:30 pm.
Por tuma contacto cu Directie Infrastructuur en Planning (DIP)
Departamento di Infrastructura y Planificacion
Sabana Blanco 68
Oranjestad
Telefon: +297 527 7100
Fax: +297 527 7164
Website: www.dip.aw
Email: info@dip.aw
Orario di trabou
Huurgrond
Desde maart 2020, DIP kier motiva comunidad completo pa cuminsa planta, pa yuda stabilisa nos siguridad di cuminda (food security). Desde e tempo ey, un team di DIP a cuminsa traha riba varios ‘verkavelings-plannen’ pa asina brinda un oportunidad pa mas hende ricibi un pida tereno pa planta, pero tur esaki conforme e maneho y ley di ROP / cROPVDIP.
Un ehempel di e districtonan cu hendenan ta desea di planta ta: Sta.Cruz, Savaneta y Noord. Esaki ta e districtonan cu mas peticion pa planta. Mester tene cuenta cu tin scarsedad di tereno, pero asina mes e team di DIP ta trahando duro pa aloca mas tereno unda ta posibel pa hendenan planta.
Pa tur hende cu ta interesa den un tereno huurgrond mester re-inscribi of inscribi y e procedura di inscripcion huurgrond (sector primario) ta lo siguiente:
- Mester yena e formulario di inscripcion completo, sino e no ta wordo tuma den consideracion;
- Percura pa tin tur documento rekeri den bo poder;
- Paga Afl. 35,- via online banking y percura pa un prueba di pago;
- Si bo persona a cumpli cu e criterionan di inscripcion, DIP lo tuma contacto cu bo persona, pa confirma e validez di bo inscripcion;
- Peticionario ta responsabel pa warda e prueba di inscripcion, ta posibel pa print out esaki despues di yena e formulario.
Pa tuma contacto Directie Infrastructuur en Planning (DIP)
Departamento di Infrastructura y Planificacion
Sabana Blanco 68
Oranjestad
Telefon: +297 527 7100
Fax: +297 527 7164
Website: www.dip.aw
Email: info@dip.aw
Orario di trabou


text:
UN MAS DETENSHON DEN KASO DI ATRAKO NA SABADECO
Den oranan di mainta riba djárason 29 di sèptèmber a hasi un mas detenshon den e kaso di atrako na Sabadeco. A detené un mucha hòmber di inisial J.S.P. di 17 aña na Rincon. Investigashon den e kaso ta andando.
AKSIDENTE ENTRE OUTO I SKUTER
Alrededor di 1 or di tramèrdia riba djaweps 28 di sèptèmber u aksidente entre un outo i un skuter a tuma lugánèt den e bògtna e salida di Kaya Grandi. Ambulans a transportáshofùr di e skuter pa hospital pa tratamentu médiko. E outo i e skuter tabatin daño material den forma di algun raspu.
A DETENÉ HÒMBER PA MALTRATO
Riba djaluna 27 di sèptèmber a detené un hòmber di inisial J.A.M.J. di 28 aña na un restorant situá na Kaya Grandi en konekshon ku maltrato. E sospechoso a maltratá un otro hòmber ku un arma den Centrumgebied dia 5 di sèptèmberúltimo.
A DETENÉ DAMA EN KONEKSHON KU LADRONISIA
Alrededor di 12 or di mèrdia a detené un dama di inisial B.J.U.C. di 22 aña di edat na un kas situá na Kaya Aripuana en konekshon ku ladronisia. E sospechoso a hòrtasèn i artíkulonan for di un pakus kaminda e tabata traha.
AKSIDENTE RIBA KAYA KORONA
Den oranan di mainta riba djaluna 27 di sèptèmber un aksidente entre dos outo a tumalugá riba Kaya Korona. Ambulans a transportáshofùr- i okupantenan di ámbos outo pa hospital pa tratamentu médiko.


text:
E kampionato di beisbòl dòbel A den Liga Aqualectra ta sigui awenochi, djasabra 9 di yüni 2018, ku e wega entre Wild Cats Guardian Group/KJ74 i Sta Rosa Indians. Esaki despues ku último ei Fire Birds Citizens Insurance a gana ku skor di 11-4 di Royal Scorpions Mr Baseball My Malls.
Federashon Beisbòl di Kòrsou (Febeko) ta organisá e kompetensia. Esaki ta keda efektuá den tres stadion: Stadion Johnny Vrutaal, Heintje Kool Ballpark i Tio Daou Ballpark.
Den e último wega ku a keda hungá den Liga Aqualectra, Fire Birds for di promé inen a sigurá su viktoria kontra di Royal Scorpions. E tim a hinka 5 kareda i despues ampliá esaki ku 6 kareda mas repartí den inen tres (1 kareda), entrada sinku (1 kareda) i 4 kareda den su di seis turno. Di nan banda e Skòrpiunnan a skor 1 kareda den tantu di tres komo di kuater inen i 2 kareda den di shete entrada.
E picher ganadó tabata Ronald Bloem. Den 8 inen di trabou ela pèrmití 4 kareda riba 9 hit. Ela ponchá 5 bateadó i duna 2 base por bola. Ludwin Obispo tabatin un anochi perfekto na bate ku 3 hit den 3 turno, di kua 1 homerun. Ela empuhá 4 kareda, skor 2 bia i haña tambe 2 base por bola.
Wild Cats ta kuminsá e enkuentro awemochi ku rèkòrt di 10 triunfo i 1 derota. E Pushinan Brabu den nan último wega a gana ku skor di 7-3 di Marchena Braves. Sta Rosa Indians tin te ainda 8 wega ganá i 3 derota. Por sierto ku den su último kompromiso e tim a keda humiá pa Sta Maria Pirates Chippie: 1-16.
Anteriormente e Indjannan a gana dje Pushinan Brabu, propinando esaki nan pues nan úniko derota te ainda. Pues e konfrontashon awenochi ta bai bira hopi interesante ku Wild Cats purbando di tuma revancha i Sta Rosa tambe no ke kai mas atras. E wega ta kuminsá mitar di 8 den Stadion Johnny Vrutaal na Rif, Otrobanda.


text:
Oportunidad pa Trabou: Senior Technical Advisor Marine Biodiversity, ReSEMBiD (Consultant)
Oportunidad pa trabou. Bo ta interesa pa traha pa 12 isla den Caribe den Marine Biodiversidad y avansa e plannan di desaroyo humano sostenible? Si ta asina, esaki por ta e oportunidad pa bo. Expertise Franse ta busca pa duracion di e projecto ReSEMBiD un:
Senior Technical Advisor, ReSEMBiD
Marine Biodiversity (Consultant)
Programma financia door e di 11 EDF, di Union Europeo
cu base na St. Maarten
E meta di e proyecto ReSEMBiD ta pa contribui na e desaroyo humano sostenible di OCTs-nan den Caribe. Construiendo resistencia pa e efectonan di cambio climatico, boga pa un economia di low-carbon y protegiendo e biodiversidad marino lo contribui na desaroyo sostenible socio-economico den e region.
Bou di giua y support di e Programme Director, e Senior Technical Advisor, Marine Biodiversity lo bai tin e responsabilidad di:
- Duna conseho technico best-of-class na stakeholders den e area di expertisio den e fase di formulacion, design, implementacion, evaluacion via un programa di calidad efectivo.
- E lo conduci misionnan pa e diferente OCTs-nan manera cu ta necesario pa sigura suport significativo pa e islanan, incluiendo formulacion, design y e entrega di management feedback.
Pa mas informacion por download e informacion anexo.Scroll To Top
- Macuto di Compras: 30 september 2022 September 30, 2022
- Guidelines regarding the Business Establishment Ordinance September 23, 2022
- Maximum price list: 17 september 2022 September 23, 2022
- Macuto di Compras: 23 september 2022 September 23, 2022
- Macuto di Compras: 16 september 2022 September 20, 2022
- Maximum price list: 3 september 2022 September 15, 2022


text:
The content originally appeared on: Diario
ORANJESTAD (AAN) – Diahuebs a tuma lugar e conferencia di prensa di Gobierno,
e biaha aki na encargo di Minister di Salud Publico y Turismo, Dangui Oduber, ken a referi na e tema di cuido di salud inclui den e Landspakket.
Minister Oduber a cuminza bisando cu, manera ta conoci, gobierno di Aruba, desde November 2021, a haci varios palabracion cu Gobierno di Hulanda, y un di e temanan cu a wordo inclui den e Landspakket ta e tema di cuido bao e letter ‘F3’. E mandatario kier a comparti cu comunidad kico tur e palabracionnan cu a wordo haci, kico ta e trayecto cu ta wordo encamina te cu awo, y cual ta e proceso cu ta sigui di awo pa dilanti.
E dignatario a splica cu e tema F3 ta consisti di tres elemento: e prome ta un investigacion cu mester a haci riba eficiencia y efectividad di cuido, y naturalmente, con ta financia e cuido na Aruba. Despues di e investigacion aki lo desaroya proposicionnan concreto pa presenta na gobierno tocante accionnan cu mester wordo tuma den cuadro di eficiencia y efectividad di cuido, y tambe financiamento di cuido, pa asina por garantiza cu e cuido cu ta wordo brinda na nos ciudadanonan, ta keda sostenible y pagable. E tres fase di esaki ta implementacion di tur e proposicionnan y recomendacionnan cu wordo treci dilanti, basa riba e investigacion cu a tuma lugar caba.
Minister Oduber a señala cu tambe por repasa e trayecto cu a wordo encamina caba desde inicio di gobierno na 2017 te aworaki. E ta importante, como ministerio di salud, por garantiza cu e fondo di AZV ta keda sostenible, pa por keda brinda e pakete na e aseguradonan y naturalmente, pa e cuido ta accesible y pagable.
E mandatario a menciona cu na 2019 a laga haci un doorlichting, door di PriceWaterhouseCooper, cual a trece varios recomendacion concreto, pa AZV wordo reforma na e miho forma posible, pa asina garantiza cu e fondo ta keda sostenible.
Minister di Salud a señala cu despues di 2019 a bin e pandemia y esaki sigur a cambia e panorama, pasobra for di e momento ey gobierno a haya e instruccion di Hulanda, den luna di mey, pa corta 60 miyon florin den cuido, durante un pandemia.
Te na e momentonan aki gobierno no ta comparti e pensamento aki di Hulanda. Corta 60 miyon den cuido, Oduber ta recalca, ta hopi dificil pa cumpli cune. Den luna di Mei AZV a desaroya e asina yama “Five Ways Model” pa presente na Gobierno di Hulanda, con AZV ta pensa di por cumpli cu e recorte di 60 miyon.


text:
KRALENDIJK - Riba djárason 12 di yüni alrededor di 9.45 or di anochi un pèrsekushon dor di polis a tuma lugá riba Kaya Aruaco. E outo ku polis tabata persiguí a kore dal den un kashi di koriente, despues di kua e dos okupantenan a sali kore bai na pia. Investigashon den e kaso aki ta andando.
Riba djaweps 13 di yüni, a drenta keho di ladronisia for di un outo . E outo tabata stashoná den kura di un kas situá na Amboina. Entre 12 or i 4.15 or di mardugá deskonosínan a forsa un di e portanan di e outo i a bai ku vários artíkulo.
Riba djaweps 13 di yüni a drenta keho di kiebro den un negoshi situá na Kaya Nikiboko Nort. Entre djárason 12 di yüni, pa mas o ménos 12 or di mèrdia i djaweps 13 di yüni pa mas o ménos 8.30 or di mainta, deskonosínan a bai ku diferente artíkulo.
E kasonan menshoná ta bou di investigashon.


text:
Willemstad, 12 Ougùstùs 2021 — Cpost International N.V. ta presentá ”Edifisionan Religioso di Kòrsou”, un seri di stampia úniko di edifisionan di e kuater movementunan religioso na Kòrsou. Semper kreyentenan Kristian (Katóliko i Protestant), Hindu, Hudiu i di Islam a biba huntu di un forma pasífiko i liber pa práktika nan fe aki na Kòrsou.
Rònt nos isla, nan kasnan di devoshon ta representá un espasio seif kaminda fielnan por bini huntu pa selebrá nan fe den nan seno. Ku lansamentu di e stampianan aki, Cpost International N.V. ta orguyoso di por tira lus riba i selebrá Kòrsou su diversidat religioso.


text:
Diosnan di Kas
Seri di Herensia Kultural
Siensia tin e impreshon ku taínonan tabatin sistemanan sosial, polítiko i religioso relativamente desaroyá. Nan hefenan supremo o sea caciquenan tabata derivá poder polítiko di zeminan. Ta nan tabata parti pa pueblo imágen i amuleto komo símbolo di diosnan di kas. Saserdote o sea shamannan tabata adorá zeminan den tèmpel i lugánan sagrado den gròtnan, manera den Fountain-grot na Anguilla i den Maho-grot na Sint Maarten. E lugánan akí tabata dòrná ku imágennan di palu tayá i ku petroglifo (pintura di den baranka). Imágennan zemi a bai resultá te na Sint Eustatius. Por mira algun ehemplar di esakinan na Simon Doncker House, e museo di siglo 18 ku Sint Eustatius Historical Foundation ta operá. Probablemente nan ta di Anguilla i trahá di un material diferente for di esunnan na Sint Maarten.
E promé amerindionan ku a biba na e islanan di Caribe, ta prosedente di kosta di Suramérika i Sentroamérika i posiblemente di e península di Florida. Material arkeológiko ta mustra ku un 7000 aña pasá pueblonan amerindio a migra bai direkshon nòrt, miéntras mas o ménos 4000 aña pasá un migrashon a tuma lugá di Trinidad pa Hispañola. Piedra enorme i remanan ku a haña na Hispañola i Cuba ta enditu ophetonan di uso similar ku a haña na Belize, loke ta indiká ku nan orígen lo mester ta na Sentroamérika. Den e époka paleo-indio amerindionan a biba komo yagdó nómada. Ta e tempu ei yamá tambe periodo lítiko, nan a traha e promé hèrmèntnan di piedra i di kokolishi. Despues, den e periodo arkaiko, e promé artefaktonan di piedra i serámika ta originá. E periodo akí ta kai pareu ku e periodo meso-indio, den kua indjannan tabata yag, piska i kolekshoná kos di kome intensivamente. Aki nos ta papiando di un 4000 aña pasá. Un di e pueblonan akí, Ciboney o sea Guanahatabey, ta situá na parti wèst di Cuba. Esaki tabata un pueblo mas primitivo ku aruaconan i caribenan. E tribunan a biba di yagmentu i nan tabata kolekshoná kuminda. Nan no a konosé agrikultura organisá i nan no tabatin ophetonan di serámika. Algun di nan a sobrebí na Antianan Grandi te na yegada di e promé europeonan na añanan 90 di siglo 15. Colón ta menshoná aruaconan ku tin biaha tabatin guanahatabeynan komo katibu. Ya e tempu ei otro amerindionan a bin okupá lugá di mayoria di nan.
Pueblonan di e époka arkaiko tabata dependé di laman. A topa asentamentunan similar na Sint Maarten, Anguilla, Saba, St. Kitts i Nevis. Investigashon hasí ta mustra ku mas o ménos 1560 promé ku nasementu di Kristu pueblonan arkaiko a biba na Norman Estate na Sint Maarten.
E indjannan ku a ehersé agrikultura i ku tabatin zeiismo komo religion, tabata pertenesé na e époka serámiko, siguí pa e époka históriko. E periodo serámiko ta kai pareu ku e époka neo-indio di agrikultornan na Venezuela. Taínonan na Antianan Grandi a desaroyá den un komunidat kompleho, ku klasenan sosial i relashonnan herárkiko. Nan a konstruí nan kas rònt di plenchi i pationan enorme pa ei tene nan seremonianan. Ta indiká desaroyo sosial i teknológiko di taínonan tambe komo e periodo di formashon, ku riba tereno sosial tabata mas kompleho ku e époka serámiko. Na Antianan Chikitu, kontando Sint Maarten aden, amerindionan no a alkansá un nivel di desaroyo asina kompleho.
Portrèt:
Zeminan ta dios di kas di indjannan, representá pa ophetonan na forma di triángulo di piedra, kokolishi, palu òf otro material.


text:
Arkeologia na Kleine Werf
Seri di Herensia Kultural
Shen barku
Na siglo 17 Kleine Werf i Grote Werf tabata ainda djis dos isla chikitu den Bahia di Santa Ana. Ei tabatin barku ta mara. Na 1691 direktor di West-Indische Compagnie (WIC) a duna pèrmit pa traha un astiero na e isla chikitu. Ta asumí ku alrededor di 1750 Kleine Werf tabata funshoná kompletamente komo astiero (kaminda ta traha i drecha barku). Na 1770 a parti Kleine Werf den seis akshon i e tabata den man di tres famia, entre kua famia Brion. Alrededor di 1860 mas di shen barku a mara na Kleine- i Grote Werf. Tabatin tambe sentenar di obrero ta traha ei. Na 1863 Abraham de Veer a kumpra e astiero.
E astieronan tabata na moda di papia un sorto di ‘pueblesito’ ku nan propio smet, karpinté, kosedó di bela pa barku i drechadó di barku. Na Kleine Werf tabata drecha prinsipalmente barkunan di WIC, pero despues tambe barku venezolano ku durante e guera pa independensia entre Spaña i Venezuela tabata sufri daño. Parse ku entre 1865 i 1906 nan a yena e kanal entre Kleine Werf i tera firme. Su historia riku ta hasi Kleine Werf desde un punto di bista arkeológiko mashá interesante.
Lag di material
E kapa mas ariba di e suela na Kleine Werf ta konsistí di un lag diki di material ku a basha ei pa yena. For di prinsipio di siglo 19 nan a kuminsá ta yena gradualmente pa por a ekstendé muraya di e waf. Nos por rekonosé e siguiente profilnan di e suela: e kapa mas abou (e kapa di koral, ku ta e suela original di laman), e kapa meimei (di siglo 17) i a kapa mas ariba (di siglo 19 i 20). Komo e profilnan akí ta bou di superfisie di laman, nan ta diferensiá di e profilnan di suela riba tera, kaminda un kapa lo por ta representá sigur shen aña. E kapanan ku nos ta mirando na Kleine Werf, kisas ta representá djis algun luna òf un aña. P’esei ta konsiderá henter e kapa mas ariba komo material ku hende a basha pa yena.
Na un profundidat di mas o ménos dies meter for di e muraya aktual di e waf, a topa den fondo, konstrukshon di palu di e waf bieu. Sin embargo, tur e kanalnan smal i largu kobá den e material di palu, ku a topa durante ekskavashon na Kleine Werf no ta situá na loke tabata e isla chikitu. Si esaki tabata e kaso, lo a topa e ora ei un kapa di baranka skèrpi den profil di e suela.
Kañon usá komo palu pa barkunan mara
Na e sitio ku a koba saka tera i den e kanalnan largu, smal a topa diferente opheto. Den e kapa mas ariba a topa hopi skèrf (entre otro di bòter di yanefer) di siglonan 18, 19 i 20. Den e kapa mas abou a topa prinsipalmente (restu di) pipanan di Gouda, di kua esun mas bieu ta di siglo 17. Banda di esei a topa tambe wesu di bestia, ku probablemente a usa pa konsumo. Na e punta mas sùit di e waf a haña un gran kantidat di opheto intakto, manera bòter di yanefer i bòter di glas. A haña ei tambe dieskuater kañon i un anker. Notabel ta ku e kañonnan no tabata muchu hundu den tera (nan tabata na 1 meter di profundidat mas o ménos). Di esaki por konkluí ku na siglo 19 a usa nan komo material pa yena e lugá òf komo palu pa barku manera n’e. E echo ku lop di e kañonnan ta tapá ku un bala di kañon ta parse di por sostené e último teoria akí. Despues podisé a pusha nan den laman, huntu ku otro material pa yena. A topa ei shete kañon, tres chikitu i kuater grandi. E tres kañon chikitunan ta na mal estado, nan ta basta frusá.
Na e waf ei a haña ademas diferente tronkon di palu. Esakinan lo ta posiblemente di konstrukshonnan bieu i/òf ta trata akí di parti di barku bieu. Algun di e tronkonnan ta labrá, tin buraku borá den nan (kaminda tin bara di palu) òf tin kep den nan pa pega planki. A usa esakinan tambe komo material pa yena. Nan prosedensia ainda no ta mashá kla. Ta trata di palu duru di trópiko i esei ta difísil pa fiha nan edat.
Importansia históriko
NAAM ta enfatisá importansia di Kleine Werf pa historia di Kòrsou i di region. Riba e mapa arkeológiko di Kòrsou Kleine Werf ta indiká komo un region di gran balor. Prinsipalmente e parti ost, e parti pariba, di loke ántes tabata un isla chikitu ta konsiderá balioso. Den futuro ora ta bai konstruí na e sitio ei, ta nesesario hasi investigashon arkeológiko promé. Na e momentunan akí NAAM ta studiando si tin sentido laga restourá e kañonnan ku a haña. Ta studiando tambe e posibilidat pa fecha muestra di e palunan hañá na e sitio.
Fuentenan
Archeologie op de Kleine Werf. Survey Kleine Werf, maart-april 2007. Bernardo Bolivar (NAAM 2007).
Teksto: Redakshon di NAAM.


text:
Pa loke ta trata tantu aña 2019 komo 2020, Ministerio di Desaroyo Ekonómiko (MEO) a tuma nota ku tin diferente pèrmit di tantu Horeca komo Onshore ku no a keda buská ainda na Lokèt di Pèrmit. Tur persona ku a hasi petishon pa e respektivo pèrmitnan, ya a keda notifiká ku su pèrmit ta aprobá i kiko ta e pasonan nesesario pa e por pasa buska esaki mas pronto posibel.
Mirando ku ta trata aki di pèrmitnan ku a keda aprobá durante e periodo promé i durante inisio di e pandemia di COVID-19 aki na Kòrsou, MEO tin total komprenshon pa posibel retrasonan ku a surgi den buskamentu di e pèrmitnan en kuestion.
Sinembargo, pa medio di esaki MEO ta publiká e lista di pèrmitnan ku a keda aprobá na aña 2019 i 2020 ku no a pasa buska ainda i ta ekstendé un apelashon pa doño di e pèrmitnan akí pasa buska esaki na Lokèt di Pèrmit.
MEO ta pidi tur persona ku tin un petishon pendiente pa sea pèrmit di Horeca òf Onshore, pa por fabor tuma nota di lista akí. Si akaso bo nòmber òf nòmber di bo kompania ta aparesé riba e lista, por tuma kontakto ku departamento di Afgifte di Lokèt di Pèrmit telefónikamente via 434-1692. Tambe por tuma kontakto via email na afgifte.vergunningenloket@gobiernu.cw pa asina traha un sita pa pasa buska e pèrmit.


text:
Ayera tardi e noticia a alcansa Aruba cu “El caballo mayor”, Johnny Ventura, a fayece na edad di 81 aña na Republica Dominicana. Na Aruba, e persona cu conoce miho, cu a traha cu ne, a biba na su cas y a conserva un amistad incondicional pa mas di 40 aña, ta Robert JeanD’or. Cu awa na wowo el a lamenta perdida di su amigo, e homber cu a habri porta di mundo p’e.
E tabata den un reunion di almuerso cu un comerciante pa atende su siguiente buki, ora el a bira malo, a sak den otro. A core hib’e un clinica pero nan no por a haci nada otro cu constata su morto.
Pa mas informacion, lesa TREMPAN.


text:
Dia pa dia e ta dedica na su trabou cu e mes a sigura cu ‘no ta facil’ pero e ta stimel’e cu tur su curason, e edicion special aki di Bon Dia Aruba ta wordo dedica na algun hende muhe conoci den comunidad y un di nan ta Janine Rodriguez.
Manera Rodriguez a informa e aña aki e ta cumpli 30 aña den servicio di Gobierno di Aruba y 12 na departamento di Slachtofferhulp di Cuerpo di Polis di Aruba, esun cu tur dia mester atende cu e casonan mas serio cu ta pasa riba isla aki, dunando su palabranan di apoyo pa cada un di famianan cu por a keda envolvi den diferente incidente y ta brinda asistencia na cualkier ora di dia of den oranan di anochi.
Bon Dia Aruba a haci algun par di pregunta pa Rodriguez:
Con bo ta balansa bo trabou cu bo bida personal?
Wak semper pa bo trabou ta na ordo, nunca laga cos pa mañan vooral si bo trabao ta un trabao pisa y si bo tin cu duna un man, haciel’e cu amor”.
Bo ta haya cu hende muhe den bo profesion ta haya dificultad pa wordo promovi?
No, semper haci bo trabao manera mester ta.
Como ser femenino kico tabata e obstaculo mas significante den bo carera?
Ningun, para pa kico bo ta haci.
Ken ta inspira bo y dicon?
Mi mayornan, semper nan a bisa nos 2 yiu muhenan studia pa mañan bo no mester pasa den duro, bo no sa unda bida lo hiba bo y semper tene respet pa bo mes.
Kico ta e conseho cu bo persona lo duna na e siguiente generacion di mucha muhenan lider?
Un bon lider semper ta respeta bo mes, respeta otro y tin responsabilidad pa tur accionnan para pa ken bo ta.
Bo a yega di experiencia resistencia ora cu bo a lidera un grupo di hende homber?
Semper bo ta haya bo cu resistencia “bo ta muhe” pero splica ken y pakico bo t’ey pa nan y hunto nos por bay dilanti.
Kico ta bo conseho pa e hende muhe hoben drentando den un profesion lidera pa hende homber? Sea bo mes, haci bo trabao cu respet, hopi hende homber awendia sa cu hende muhenan tambe por haci trabao di hende homber.
Unda nan lo por haya bo riba un diasabra 10or di mainta?
Na trabao sino cu mi famia.


text:
Ki mi por bisa, mi a skibi algu par’i pasa sin publik’é. Tabata over di e manera straño di kranshi. No ta paso ma tarda ni nada, paso pa 9or mi tabata sinta den outo bèk, dus no es para tanto.
Ayera meskos mi a bai tuma un papel i mi a sali den mei ora. Mi ta kere ku loke mi ke bisa ta ku kranshi ta nekdo, pero it ain’t all that bad.
Ki mi por bisa, mi a skibi algu par’i pasa sin publik’é. Tabata over di e manera straño di kranshi. No ta paso ma tarda ni nada, paso pa 9or mi tabata sinta den outo bèk, dus no es para tanto.


text:
Teracota
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Teracota (na Italiano: terracotta of terra cotta nificando “tera kima” of “tera cushina” cu ta bin di e palabra Latin terra cocta), ta un tipo di losa, esta un ceramica di klei sea vidria of no vidria caminda e parti “kima” ta poroso. Teracota normalmente ta un palabra cu ta wordo uza pa escultura traha di losa y tambe pa esnan pa varios obheto cu aplicacion practico incluiendo vaas (manera pochi di flor), tubo pa awa y awa di riool, panchi di dak, bloki, y embeyezamento di superficie den construccion di edificio. E palabra tambe ta wordo uza pa referi na e color natural bruin oraño di mayoria teracota.
E articlo aki ta cubri teracota den e sinti di teracota como un medio pa escultura, manera e Ehercito di teracota y figurina di teracota Griego y tambe decoracion arkitectural. Escultura di porselein Europeo y Asia Oriente no ta wordo cubri. Teracota arkitectural vidria of no vidria, como superficie pa exterior di edificionan na Asia Oriente, tawata wordo uza ya pa varios siglo caba prome cu e la bira popular di Occidente (West Europa y Merca) den siglo 19. Teracota arkitectural por refiri na elementonan di decoracion ceramico por ehempel anti fiho y ribistimento, cu a hasi un contribucion grandi na e apariencia di templo y otro edificonan den arkitectura clasico Europeo y tambe esun di Oriente Cercano Antiguo.
Den arkeologia y historia di arte e palabra teracota ta hopi biaha wordo uza pa describi obhetonan manera figurina cu no a ser traha riba un wiel di alfarero. Vaas y otro obheto cu ta of kisas ta wordo traha riba e wiel di e mesun material, pues teracota, ta wordo yama losa alfarero (trahamento di pochi di klei); e uzo di e palabra te depende na e tipo di obheto enbes di e material cu a uzo of e tecnica di “kima”. Mas tanto ora haci referencia na teracota, ta papia di piesanan no vidria y esnan uza den industria y tambe construccion di edificio. Teracota vidria den obhetonan di mercania pa cubri mesa (e.o. tayo) y otro tipo di vaas ta wordo yama losa of pa un palabra mas specific, esta faians cu ta bisa algo tocante e vidria particular cu a uza riba e obheto.


text:
Awe nos a reuni cu varios sindicato pa asina por pone prioridad ariba lo mas importante, pa un miho funcionamento di nos departamentonan. Den transcurso di dia, a reuni cu entre otro, SINBA, TOPA y SEPPA, mientras cu e reunion cu directiva di SPA y STA ta den planificacion.
Bon comunicacion y colaboracion ta nos compromiso y esaki ta na bienestar di nos comunidad.
Oido y colaboracion cu sindicatonan den nos trabou ta un prioridad pa mi persona.
Awe nos a reuni cu varios sindicato pa asina por pone prioridad ariba lo mas importante, pa un miho funcionamento di nos departamentonan. Den transcurso di dia, a reuni cu entre otro, SINBA, TOPA y SEPPA, mientras cu e reunion cu directiva di SPA y STA ta den planificacion.


text:
Mainta tempran di djadumingu 18 di sèptèmber, Sentro di Operashon Marítimo (MOC) di
Wardakosta Karibe Hulandes a alertá e barku patruyero tokante un boto sospechoso.
Despues di e notifikashon di MOC, Zr.Ms. Groningen a nabegá bai e lokalidat di e boto
sospechoso pa interseptá esaki. E avion patruyero Dash di Wardakosta tambe a keda
dirigí na e lokalidat pa asistí e barku patruyero.
Una bes den besindario e barku a lansa su dos botonan rápido di intersepshon, asina
yamá FRISC. Na momentu ku e pasaheronan di e go-fast a nota e FRISC-nan, nan a
purba hui i a kuminsa tira bultunan ku kontrabanda den laman. Al final despues di un
persiguishon kòrtiku e sospechosonan a keda detené. Riba e go-fast tabatin seis
sospechoso ku mas pakete ku droga.
Durante momentu di kaba di atendé e promé akshon, Zr.Ms. Groningen un biaha mas a
keda notifiká di un boto sospechoso. E biaha aki tambe e FRISC-nan a kuminsá ku
persiguishon pa obligá e boto pa stòp. E kuater pasaheronan di e boto akí a keda detené
i huntu ku e paketenan, ku supuestamente tabata kontené droga, a keda tresé a bordo
di Zr.Ms. Groningen.
Mas lat den dia a deskubrí un di tres go-fast ku tabata nabegá serka den besindario di e
barku patruyero Groningen. Un biaha mas a lansa e FRISC-nan pa sali bai investigá. A
resultá ku e boto tabata un go-fast, ku tres pasahero ku tabatin supuestamente bultunan
di kontrabanda na bordo.
A trese un total di 13 sospechoso i mas o ménos 3700 kilo di kontrabanda, di kua mitar
tabata kokaina i e otro mitar di mariwana, na bordo di Zr.Ms. Groningen. Tur e
sospechosonan mas e paketenan a keda entregá na outoridatnan na Kòrsou pa sigui
investigá e kasonan. E bultunan, despues di investigashon, a keda destruí.


text:
Droga di malaria impulsa pa presidente Donald Trump como tratamento pa coronavirus no a yuda, y tabata vincula na un riesgo mayor di morto y problema cu ritmo cardiaco, den un estudiodi casi 100mil pashent rond mundo.
E reporte diabierna den journal Lancet no ta un test riguroso di hydroxychloroquine of chloroquine, pero ta e bista mas grandi di su uso den mundo real, mirando 67 hospital riba seis continente.
āNo solamente no tin beneficio, pero nos a mira un seƱal hopi consistente di daƱoā, segun un lider di e estudio, Dr. Mandeep Mehra, specialista di curason na Brigham y Womenās Hospital na Boston.
Investigadonan ta calcula cu e cantidad di morto cu por atribui na uso di e droga, cu of sin antibiotica, ta alrededor di 13% compara cu 9% di pashent cu no ta tumāe. E riesgo di desaroya un problema serio di ritmo cardiaco ta mas cu cinco biaha mas grandi.
E estudio di droga di malaria no tabata riguroso, pero su tamaƱo y mira ta duna hopi impacto, segun Dr. David Aronoff, hefe di malesa infeccioso na Vanderbilt University Medical Center. āRealmente ta duna nos un cierto grado di confiansa cu nos no lo mira beneficionan mayor di e uso di e droganan aki den tratamento di COVID-19, y posibel daƱoā, Aronoff a bisa, kende no a participa den e estudio.
Trump varios biaha a impulsa e droga di malaria, y a bisa cu e ta tumando hydroxychloroquine pa purba preveni infeccion of minimisa sintoma di coronavirus. E droganan ta aproba pa tratamento di lupus y rheumatoid arthritis y pa preveni y trata malaria, pero ningun test grandi y riguroso a haya nan safe of efectivo pa preveni of trata COVID-19.
Hende suficiente malo pa bay hospital cu coronavirus no ta igual cu hende saludabel bebiendo e remedi den otro situacion, pues no por asumi siguridad di uso previo, Mehra a bisa. E droganan aki tambe tin efectonan secundario potencialmente serio. FDA a adverti contra uso di hydroxychloroquine cu antibiotica y a bisa cu e droga di malaria por ser usa pa coronavirus unicamente den esudionan formal.
Sin resultado di test mas estricto, āmester mira evidencia di mundo realā pa mira siguridad of efectividad, Mehra a bisa. E resultado di e pashentnan aki, di un database di investigacion global, ta ālo mas real cu nos ta bay hayaā, el a bisa.
Su estudio a mira casi 15mil hende cu COVID-19 ricibiendo un di e droga pa malaria cu of sin e antibiotica sugeri y mas di 81mil pashent cu no a ricibi ningun di e remedi ey.
Den total, 1,868 a bebe chloroquine so, 3,783 a bebe esey cu antibiotica, 3,016 a bebe hydroxychloroquine so y 6,221 a bebe esey plus antibiotica. Como 9% di pashent sin remedi a muri na hospital, compara cu 16% cu a bebe chloroquine, 18% cu hydroxychloroquine, 22% riba chloroquine cu antibiotica, y 24% riba hydroxychloroquine plus antibiotica.
Despues di tene consideracion cu edad, humamento, varios condicion di salud y otro factor cu ta afecta chens di sobrevivi, investigadonan a calcula cu uso di e droganan por a contribui na 34% te 45% di e riesgo excesivo di morto cu nan a observa. Alrededor di 8% di esunnan bebiendo hydroxychloroquine y antibiotica a desaroya problema di ritmo cardiaco versus 0.3% di pashent cu no a bebe niun di e droga di e estudio. Mas di e problemanan aki a ser mira cu e otro droganan tambe.
E resultadonan ta sugeri cu e droganan aki āno ta util y por ta daƱinoā pa hende hospitalisa cu COVID-19, segun profesor Christian Funck-Brentano, di Sorbonne University na Paris, a skirbi den un comentario publica pa e journal. E no a participa den e estudio.
Experimentonan na caminda awo pa test e droganan aki den manera mas estricto āmester ser completa y no deteni prematuramenteā, Aronoff a bisa.
Maske e estudio Lancet tabata grandi, bista observacional asina āno por controla tur factor posiblemente responsabel pa e resultadonan observaā, el a bisa.


text:
E ‘Uitvoeringsagenda’ nobo, pa e periodo di tres luna te fin di aña, ta mustra cu tin cierto avance den e trabao conhunto cu Aruba y Hulanda ta haciendo. Keto bay tin varios aspecto di e refora cu ainda ta den e fase di estudio, pero tin fecha poni pa introduccion di esakinan. Como ehemplo importante por sirbi e decision cu mester tuma ainda, si ta bay pa un sistema di belasting indirecto manera e BTW, o cu ta scoge pa e ABB cu ta implementando na e teritorionan Hulandes cu ta cay directamente bao di Den Haag.
Aunke ta tene e opcionnan habri, esaki ta mustra mas como un gesto na gobierno di Aruba. Di parti di Hulanda, y IMF, tin un preferencia pa introduccion di un BTW, pasobra esaki tin mihor posibilidad pa detecta no cumplimento. Un sistema manera e ABB, proponi poco aña pasa pa e ministro di finanzas di e tempo ey di e actual partido den oposicion, ta mas simple pasobra e ta requeri solamente un aumento di e capacidad di control na entrada di mercancia, unda ta cobra di biaha tanto invoerrechten y accijns, como e ABB. Banda di esaki por pensa riba un reforma di e tarifanan di douane, cu actualmente ta parce un selva di diferente tarifa, loke no ta haci trabao di control y cobro mas facil. ‘Por algo será’ cu nunca a logra implementa e reforma aki pa simplifica trabao y toch cobra mescos. Remarcable ta cu e Agenda di Ehecucion no ta menciona esey como tarea proponi, pero caso dado mester scoge pa e ABB ta mas cu recomendable pa ehecuta e simplificacion di e sistema anticua di tarifa aki. A proposito, tambe den e caso di scoge pa un BTW lo ta recomendable pa haci e reforma aki, cu riba su mes no por keda asina.
Nos por imagina cu esey lo topa cu resistencia den e cuerpo duanero, mescos cu e reforma general den e aparato lo crea angustia y preocupacion den henter e aparato publico. E Agenda ta menciona cu lo ta bay tin cambio den Capitulo 9 di LMA, cual ta trata e reglanan di suspension y retiro, unda sin duda algun ta e intencion pa amplia e posibilidadnan pa actua contra empleadonan publico cu no ta cumpli debidamente cu exigencia di trabao. E Agenda mes ta referi na e caso di e personanan cu no ta presenta na trabao, o na trabao no ta haci loke ta exigi di nan. Sin mas por mira esaki como un di e cambionan grandi den e aparato publico, hunto cu e introduccion di un sistema hopi mas estricto di evaluacion di prestacion na trabao. Lo introduci un sistema di siguimento di e empleado publico, den sentido di planificacion (di carera) pero tambe den sentido di evaluacion di prestacion. Sin mas esaki ta significa, no un fin na e modelo di patronahe politico, pero cu lo haci hopi mas dificil pa continua cu e practica nefasto ey, cu tin nos unda nos ta awe, cu un aparato publico hopi grandi, pero poco efectivo.
Esaki ta na su turno un estorbo pa funcionamento di economia, algo cu e Agenda ta indica tambe, mencionando como ehemplo e problemanan cu permiso di estadia ta ocasiona pa sector priva. Remarcable ta cu ta haci mencion explicito di e necesidad di trahador di exterior den nos economia, mientras cu te awe nada no ta move desde cu aña pasa a dal porta cera, cu e pretexto cu ‘mester yuda e Arubiano promer’ mientras cu pa miles di cupo di trabao no tin hende local, algo cu repetidamente e medio aki a trece dilanti. Sigur den e sector di personal cu educacion halto tin un demanda grandi pa hende cu nos no tin, en todo caso no suficiente. Ademas, esey no ta e unico categoria unda tin escasez, tambe den trabao mas simple y menos bon paga tin un demanda grandi cu no por cumpli cu e oferta interno. Corectamente e Agenda ta trece aden cu no por exclui un vista mas cla riba e trahadornan ilegal, y cu esaki ta requeri accion di banda gubernamental, tambe for di e punto di vista di perdida grandi di recurso pa caha di gobierno y di e fondonan social.
Tur esaki lo tin cu haya un apoyo den creacion di un sistema digital unda e diferente departamentonan por comparti informacion clave. Hopi ex-empleado publico cu semper a lucha pa trece mas coordinacion den actuacion di entidadnan gubernamental lo ta scucha e noticia aki cu cierto satisfaccion. No por ignora cu mas di 20 aña pasa caba tabatin hende den e aparato cu nan curazon na e lugar corecto y cu ademas tabatin e conocimento pa pone e procesonan aki cana, pero e resistencia politico pa hopi aña a haci esaki imposible. Nos lo haya naturalmente esnan cu ta bay keha atrobe, cu e Hulandesnan ‘ta tumando over Aruba’. Nos no ta mir’e asina, pasobra esnan cu ta den gobierno aki ta yama pa ehecuta tur esaki, irespecto e consecuencianan electoral na 2025, o antes si no tin e base actualmente pa ehecuta loke ta aparece como e realidad di mañan. Y no un mañan den scuridad di futuro, sino algo cu ta bay tuma lugar pronto. Laga gobierno proba cu no ta Hulanda so ta tras di e cos aki.


text:
Gobierno di reino ta uza datonan personal cu ta keda colecciona via e website aki, unicamente pa e metanan cu abo a stipula. Cu esaki gobierno di reino ta cumpli cu legislacion di privacidad.
Con gobierno di reino ta maneha bo datonan personal?
Caminda ta elabora bo datonan personal, ta nota exactamente cua informacion ta uza pa cua meta. Gobierno di reino ta uza bo datonan personal unicamente pa e meta cu abo a stipula. Sinembargo, por uza e datonan pa investigacion, buskeda of deteccion, si via e site a comete echonan castigabel of a uza expresionnan castigabel (y otro excepcionnan, tal manera menciona den articulo 43 di Ley di Proteccion di datonan personal). No ta warda datonan personal mas largo cu ta necesario, pa e meta pa cua a colecciona e datonan. Pa tur elaboracion di dato personal ta conta, cu solamente ta uza e datonan cu abo mes a stipula den forma activo.
Kico e Ley di proteccion di datonan personal ta?
Ley di proteccion di datonan personal (Wbp) ta yuda proteha privacidad di e ciudadano. E ley aki ta entre otro aplicabel riba datonan cu ta elabora via website di ministerionan. E “Colegio pa proteccion di datonan personal” ta e vigilante of e supervisor di e Ley di proteccion di datonan personal. Bo por weita of download “de Wet bescherming persoonsgegevens” (version Hulandes) riba Overheid.nl.
Kico ta un dato personal?
Un dato personal ta informacion cu ta relaciona cu un persona. Ehempel di un dato personal ta un nomber of adres di cas. Pero un e-mail-adres (adres electronico) tambe por ta un dato personal.


text: KRALENDIJK — Trabou ta den “Full swing” pa loke trata e krusada kaya Maximiliana Rosaria, kaya Mgr Nieuwind i kaya Kamari. E sitio sigur tabata rekerí atenshon pa diferente motibu. Tin tur indikashon ku e fundeshi ta fuerte i haltura di klenku ku a pone na e krusada ta diki sufisiente pa wanta karga di ekipo pisá, manera entre otro dòmtrùk kargá ku material. Por a mira trahadonan di WEB NV tambe na e sitio probechando di e oportunidat pa pasa sierto pipa. Dentro di poko outomobilistanan ku ta frekuentá e área por hasi uso di e krusada manera tabata e kustumber.


text:
Oranjestad 24 maart, – Cu Aruba tin hopi talentonan musical no ta informacion nobo, mirando e gran cantidad di musiconan cu a toca den carnaval. Pero dicon no uni tur nos talentonan local den un album di colaboracion? Y brinda nan un plataforma adecua manera nos teatro local?
Esey ta lo cual Arubian Soul ta encera. Otro siman diamars dia 1 di April, Cas di Cultura lo host e prome concierto unda tur e musiconan local cu a traha riba e album “Arubian Soul”, produci cu e sosten financiero di Unoca, lo presenta nan cancionnan na publico presente. Por disfruta di un dushi Tumba, Jazz of hasta Son Montuno.
Artistanan famoso como Michelangelo Koolman, conoci pa su cancion exitoso “Mundo ta un Milager”, Martin Buitenweg cu a aregla casi tur e guitara pa e album, Miguel Genser, conoci no solamente pa su bonita voz pero tambe ta e actor principal den e pelicula popular “Abo So” ta djis un par di nombernan presentando nan obra e anochi aki.
Otro musiconan participando ta Ron Martis, cu e cantica “ Mi kier sa’ Jelitza Croes cantando e tumba “ Mihor nos separa”, Chantal Quandt pa e cantica ‘ Un Bon Muhe” y Ruthjean Landaeta Helder hunto cu su casa Rajiv Landaeta lo canta “ Awe te cos” y e wals Antiano“ Aruba ta mi cas”.
Tickets pa e show bunita aki ta obtenibel na Cas di Cultura. Fecha: Diamars dia 1 di April, 8:00-10:00pm.


text:
Diabierna ultimo na Plaza Nicky Habibe Jr. a tumaluga un homenahe na Sr. Alex Edward EttyToppenberg. Un bunita anochi cu a conta cu presenciadi un cantidad grandi di famia, amigonan y publico. Ademas esnan cu no por tabata presente por a siguiesaki via canalnan di television local y medionansocial. Minister di Cultura Xiomara Maduro a hiba un bunita y discurso.
Minister Maduro a sorprende tur esnan presenteiniciando su discurso cantando parti di cancionnan di Etty, manera “Baile de Sehu” y ‘Sr. Meneer di scol”.
Un bunita dedicatorio na Etty, un artista cu ta goza di hopi aprecio di su pueblo. Ta conoci cu hopi biaha Ettyta dedica su cancionnan na otro y diabierna anochi e mandatario encarga cu cultura a cambia e rol y a cantapa Etty un rato asina.
Un evento importante aki, cual tabata dedica na nos yiudi tera Alex Edward ‘Etty’ Toppenberg. Nos meneer di scol, artista, cantante, musico y troubadour, noslegendario musico hopi conoci y popular localmente y tambe internacionalmente.
Meneer di scol, deportista y musico
Alex Edward ‘Etty’ Toppenberg a nace cu e vocacionpa bira un meneer di scol y cu e arte di por canta, composita y entretene un publico cu cancionnan den varios idioma, un talento cu un bos unico. Un persona stricto, cariñoso, cu ta persevera, gusta haci joke y ta sumamente orguyoso di su identidad. ‘Rubiano mi ta’ ta su frase popular cu e ta uza, unda cu e bay.
Etty tabata gusta deporte tambe, ya cu ela practicafutbol y baseball. Etty ta creyente den alma y curason y ta bishita Kapel na Alto Vista cu su gitara pa canta pa Birgen Maria.
Como meneer di scol basico y secundario, Etty a brinda un bon educacion, cu amor, atencion y a dunaun aporte grandi na formacion di varios alumno cu awe ta ocupa funcionnan importante den nos comunidad.
Etty tabatin su manera unico pa e muchanan por siñanan les. Ora un mucha no por a siña e tarea, e tabataconseha nan pa traha un cantica di dje, pa asina nan pora corda e les miho. Su sentimento di amor y dedicacionna musica ela sa di educa y yuda su alumnonan siñanan les, pa medio di musica.
Durante henter siman lo elabora via diferentecomunicado di prensa riba e discurso di Minister Xiomara Maduro durante e evento Un Homenahe naEtty Toppenberg.


text:
Implementashon pilá ekonómiko Plan Nashonal di Desaroyo Kòrsou
Kòrsou tin un Plan Nashonal di Desaroyo. E plan aki tin komo meta pa yuda duna direkshon kon pa yega na desaroyo riba término largu i di forma duradero, pero trahando aktivamente riba implementashon di prioridatnan di término kòrtiku. E plan ta konsistí di 5 área di enfoke:
E pilá ekonómiko ta e promé pilá ku ta den ehekushon. Loke Kòrsou ke logra ku implementashon di e pilá aki ta pa promové kresementu ekonómiko kontinuo i duradero, ku ta enserá trabou adekuá pa tur hende.
Kon implementashon di e pilá ekonómiko ta benefisiá ami?
Un di e rikesanan di Kòrsou su ekonomia ta ku e ta diverso. Kòrsou su ekonomia konosé mas ku un fuente di entrada, pues na Kòrsou, un siudadano por gana su pan di kada dia den diferente sektor, por ehèmpel: sektor logístiko (entre otro: dòk i haf), konstrukshon, refineria, sektor turístiko, sektor finansiero. Mester tene kuenta ku den kada sektor tin kompanianan ku ta duna otro hende trabou i tambe tin siudadano ku ta lanta nan negoshi i bende produkto i/òf servisio ku kompanianan den un òf mas sektor. Aki nos por pensa riba, por ehèmpel: un hende ku ta duna masashi na turista na nos playanan òf un kòki ku tin un kantina den un kompania finansiero. E ehèmpelnan ku nos por duna no ta kaba, pasó e posibilidatnan no tin límite.
Rekonosiendo e rikesa aki, Ministerio di Desaroyo Ekonómiko ta trahando ya kaba riba 4 área di maneho i 2 sektor ekonómiko, pa asina stimulá kresementu di nos ekonomia i posibilidat pa mas siudadano tin trabou òf lanta nan mes kompania pa hasi negoshi den un òf mas sektor. Pues, abo por benefisiá pa medio di trabou, posibilidat pa tin bo mes negoshi òf un kombinashon di tur dos.
Kon implementashon di e pilá ekonómiko ta bai?
A skohe 4 área di maneho i 2 sektor ekonómiko pa traha riba dje. Meta final di tur e proyekto i inisiativanan mas abou ta pa brinda kupo di trabou temporal òf permanente òf posibilidat pa hasi negoshi, den sierto kaso ku mira riba eksportashon. Aki un selekshon chikitu di proyekto i inisiativanan.
A krea grupo di trabou multidisiplinario pa traha riba kada un di e proyektonan ku a identifiká. Tin hopi mas proyekto, pero a hasi un selekshon chikitu den e kaso aki.
Kon ami ke benefisiá?
Bo tambe por benefisiá! Kua sektor lo bo ke traha aden? Kiko bo ta bon den dje? Bo a yega di pensa na tin bo mes negoshi? Si bo lanta bo mes negoshi kiko lo bo bende? Bo a yega di pensa na eksportá loke ya kaba bo ta bendiendo ku éksito na Kòrsou? Bo a yega di tin un idea inovativo ku nunka bo no a hasi nada kuné? Bo sa unda bo tin ku akudí si akaso bo ke lanta un negoshi? Bo sa unda bo tin ku akudí si bo ke registrá pa haña trabou?
Kontestá e preguntanan aki i deskubrí pa bo mes
kon abo ke benefisiá di e proyektonan ku nos ta manehando pa bo!
Bo ke sa mas? www.korsoukapasita.org


text:
The content originally appeared on: Diario
ORANJESTAD (AAN): Durante siman Minister Endy Croes a reuni cu representantenan di SEPPA
unda a trata diferente topico cu SEPPA a solicita manera e.o. SKOA werkster, instructornan di landamento, contract di diferente werkster di DPS, algun ‘overplaatsing’ y casonan andando.
Alabes SEPPA tabata contento como cu algun casonan cu tabata pega pa hopi tempo a haya atencion y a wordo finalisa.
Manera Minister Endy Croes a yega di expresa na varios ocasion su portanan semper ta habri, pa scucha y busca solucion concreto na bienestar general di Aruba.
Na final a keda palabra cu lo keda mantene un bon contacto cu otro pa e desaroyo general. Tanto SEPPA como tambe Minister Endy Croes por mira atras riba un reunion fructifero.


text:
Ademas a haya un logo nobo y a renoba e website www.fiu-aruba.aw
Oranjestad – E organisacion Meldpunt Ongebruikelijke Transacties(MOT) ta un di e instancianan principal den e cadena pa preveni y combati labamento di placa y financiamento di terorismo. Minister Maduro ta enfatisa cu MOT ta funciona y opera na manera autonomo y independiente y ta keda pafo di influencianan politico.
Cambio di nomber di MOT
E mandatario ta informa cu MOT e aña aki ta cumpli 25 aña di existencia y ta yama awor Financial Intelligence Unit of Aruba(FIU-Aruba). Pronto Parlamento di Aruba lo trata e ley pa e nomber nobo bira oficial. E nomber nobo ta na ingles pa asina e organisacion por wordo reconoci riba e plataforma internacional, como e entidad cu ta responsabel pa colecta y analisa transaccionan inusual na Aruba, cu lo por tin di haber cu labamento di placa offinanciamento di terorismo.
Logo nobo
Hunto cu e nomber nobo a diseña tambe un logo moderno cu ta consisti di dos flecha cruzando den otro, reflehando e direccion y fluho di transaccionan financiero. E flechanan ta den tres color, cada un ta tipifica e indole di e transaccion. E color blauw ta nifica e confianza, dignidad, inteligencia, autoridad y ta simbolisa un transaccion confiabel. E color shinishi ta indica un transaccion dudoso. E color cora ta pidi atencion, manera un ‘red flag’, na un transaccion inusual.
Por tuma nota tambe cu e nomber di e institucion, ta wordo skirbi cu letternan den un estilo fini, indicando cu e institucion ta opera ‘low profile’, pa por cumpli cu su tarea y responsabilidad manera ta ancra den ley.
E website renoba di FIU-Aruba ta na e idioma ingles pa facilita tur esnan cu ta interesa den nos Pais y e entidadnan financiero y no-financiero cu tin un tarea specifico pa duna contenido na e Ordenanza pa Prevencion y Combatimento di Labamento di Placa y Financiamento di Terorismo (LWTF), cu informacion relevante y importante. E website ta inclui tambe e ultimo desaroyonan y sancionan internacional tocante labamento di placa y financiamento di terorismo.
Gradicimento
Minister Maduro ta gradici e profesionalnan cu a traha diligentemente riba e proyecto di e nomber y logo nobo y tambe riba e website renoba di FIU-Aruba.


text:
E DEFICIT PA 2022 A BAHA DI 227 MIYON FLORIN PA 148 MIYON FLORIN
Prome Minister Evelyn Wever-Croes:
Dialuna Parlamento a trata e Nota di Fin di Aña 2022:
E DEFICIT PA 2022 A BAHA DI 227 MIYON FLORIN PA 148 MIYON FLORIN
“Esaki ta resultado di trabou duro y maneho responsabel”
Dialuna 5 di september, a tuma luga den Parlamento e reunion publico pa trata e Nota di Fin di Aña 2022 (Najaarsnota 2022). Prome Minister Evelyn Wever-Croes y demas ministernan di Gabinete Wever-Croes tawata presente pa duna cuenta financiero riba e prome mita di aña y kico ta spera pa e di dos mita di aña.
Prome Minister a contesta tur pregunta cu Parlamentarionan a haci na su persona entre otro: Landspakket, Negosacionnan cu Hulanda, Infrastructura, Operacion Bulls Eye, Arubahuis, Venezuela, Director nobo DBB, Minister Plenipotenciaro na Washington, Gasto di Abogado, Desaroyo na San Nicolas, y e edifionan di MFA.
E reunion a termina laat den anochi na unda cada minister a haya oportunidad pa contesta na forma debido e diferente preguntanan cu nan a ricibi for di miembronan di Parlamento.
Na final di su disertacion den e prome tanda, Prome Minister Evelyn Wever-Croes a expresa: “Gabinete Wever-Croes a haci cosnan hopi grandi pa finansas publico. Den e Nota di Fin di Aña 2022, ta indica cu gastonan a baha, entradanan a aumenta, y e deficit pa 2022 a baha di 227 miyon florin pa 148 miyon florin. Esaki ta resultado di trabou duro y maneho responsabel”.


text:
Kaso di maltrato ku detenshon.
KOMUNIKADO DI PRENSA 334 /2022
3 yüli 2022
Kaso di maltrato ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 3 di yüli 2022 alrededor di 04.12’or, Sentral di Polis a risibí notifikashon di un
maltrato ku tabata tumando lugá na un resòrt situá riba Kaminda Duvert “Boy
“ Nicolina.
Na yegada di unidat, polis a enkontrá un hòmber i un dama na e sítio.
Personal di ambulans tambe a presentá na e sítio debí na un herida ku e hòmber tabata tin
na su kara.
E víktima a wòrdu transportá pa Sala di Emergensia di CMC pa tratamentu médiko.
Polis a hasi detenshon mesora di e pareha sospechoso, e hòmber H.A.B. di 37 aña nasé na
Jamaica i e dama A.V.S. di 31 aña nasé na Kòrsou.
A presentá e sospeschosnan dilanti di un fiskal ouksiliar ku a ordená nan enkarselementu
pendiente di mas informashon.


text:
Pronóstiko di tempu pa Kòrsou i bisindario bálido te djadumingu mainta 18:00 o.l., 18 di sèptèmber 2022.
Pronóstiko
Pronóstiko di tempu pa Kòrsou i bisindario bálido te djadumingu mainta 18:00 o.l., 18 di sèptèmber 2022.
Kompilá: djasabra 17 di sèptèmber 2022, 05:00 o.l. (09:00 UTC).
Tempu: Leve te parsialmente nublá ku wer prinsipalmente seku.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:36 o.l.
Bientu: For di ost i por lo general moderá; forsa 3 te 4 (12 te 30 km/ora, 7 te 16 nudo). Mayan den dia, ráfaga posiblemente basta fuerte; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora, ainda e ekstenshon di un preshon haltu ta sigui influensiá levemente e wer den nos region ku un masa di airu seku i stabil, strobando kualke aktividat di áwaseru. Mas aleu, Tormenta Tropikal Fiona ta situá nortost di Laman Karibe i esaki lo kousa e forsa di bientu den nos bisindario pa mengua konsiderabel. Esaki lo resultá durante di dia den sintimentu di kalor un poko sofokante. Chèns pa áwaseru lo oumentá, prinsipalmente aserkando kuminsamentu di e siman nobo.
Kondishon di laman: Trankil te moderá ku altura di olanan entre 0.5 te 1.5 meter (2 te 5 pia). Olanan mas haltu lo ta na kosta nort di nos isla.
Sistemanan tropikal signifikante: Tormenta Tropikal Fiona ta situá nortost di Laman Karibe. E tormenta tropikal aki no ta forma un menasa pa islanan ABC.
Fenómeno spesial: Ningun.
Perspektiva te djaluna mainta: Por lo general parsialmente nublá ku lokalmente algun áwaseru. E forsa di bientu lo bira aun mas suak.
Meteorólogo: Rombley


text:
Martien Verstraaten tin documentá na unda por haña DNA di Natalee Holloway
boletin eXtra.com
noticia directo
Martien Verstraaten tin documenta na unda pa haya DNA di Natalee Holloway
y sa precies kico a pasa
Curaçao, 23 September 2011
Segun Martien Verstraaten ku nunka a bai Aruba… E tin dokumentá na unda por haña DNA di Natalee Holloway… Willemstad – ‘Esaki ta un asuntu ku hustisia i Ministerio Públiko mester averiguá. Loke mi tin ta un dokumentashon di datonan paranormal ku mi a haña i mi tin e disponibel pa sigui investig’é’.
Esei ta loke Martien Verstraaten paragnostiko i periodista mediamistiko a bisa durante di un enkuentro ku e tabatin djaweps anochi den Biblioteka Nashonal di Kòrsou.
Verstraaten den e presentashon a duna un relato amplio di kon bin e sa na unda tin DNA di e mucha muhé merikano ku a pèrdè na Aruba algun aña pasá, Natalee Holloway. El a splika ku e tin un relato detayá pa hustisia averiguá pero pa e okashon aki el a kambia algun dato pa despues no ta e a stroba e investigashon. E.o el a mustra ku te den detaye e sa eksaktamente na unda e material di DNA aki ta i ku esun envolví na e momentu aki na Aruba, ku ta un persona maskulino.
Segun Verstraaten Natalee Holloway tabata na bida ora ku a tir’é un kaminda i ta ei el a muri.
Pa e, e informashon tei, e no por splika kon bin datonan asina ta aparentá na e i ta keda na esnan konserní kiko nan ta hasi ku e informashon. E ta dispuesto pa entregá e relato kompleto ofisial ku tur detaye, na Ministerio Públiko.
Tabatin bastante pregunta di esnan presente i e.o. te asta el a duna algun demostrashon di su abilidatnan paragnostiko i paranormal, pa kua den sala tabatin bastante boluntario.
Riba e potrètnan por mira e.o. Martien Verstraaten i su dos asistentenan Angel Salsbach i Ramon Penzo durante di e enkuentro den Biblioteka Públiko Nashonal.


text:
E canciyer Angela Merkel a bisa cu Alemania ta awo den e di tres ola di e pandemia di coronavirus, segun fuentenan di e agencia di noticia Reuter. “Awo nos ta den di tres ola”, Merkel a bisa e legisladornan den su partido conservador cu a asisti na e reunion. Tambe a ser bisa cu e canciyer a advirti cu cualkier flexibilidad di e medidanan di blokeo introduci na fin di aña pasa, y extendi te cu 7 di maart mester wordo haci gradualmente.
“Nos no por permiti – ‘ups and downs’-”, Merkel a bisa den e reunion, sugeriendo cu e kier cualkier regreso na e bida normal wordo haci cu cuidao, pa evita pa tin cu reintroduci e medidanan di blokeo si e infeccionnan cuminsa aumenta atrobe. E ciere di tur negoshi no esencial y control di frontera cu Austria y Czech Republic, unda tabatin un brote relaciona cu un variante mas infeccioso di e virus, a yuda Alemania pa reduci e infeccionnan nobo diario di COVID-19.
Pero un implementacion lento di vacunacion y e riesgo di brotenan grandi di e variante, cu su propagacion ta rapido ya identifica na Alemania, por haci dificil cualkier flexibilidad di e restriccionnan. Durante e reunion, Angela Merkel a bisa tambe si pone e testnan disponibel pa haci mas rapido, esaki por haci un regreso na normalidad ta mas duradero, segun e fuentenan. E comentarionan reporta pa e canciyer a bin un dia despues cu su portavoz principal a suplica e cuidadanonan pa tuma e vaccine Covid di AstraZeneca, despues di a plama panico cu a pone cu e hendenan a rechasa di tuma e prik. Steffen Seibert a bisa dialuna cu e vacuna britanico ta ‘sigur y altamente efectivo’ y ta ‘salba bida’, y ta pusha e hendenan pa tume, solamente algun siman despues cu e ministronan a afirma eroneamente cu e no ta funciona den e hendenan mas grandi di edad.


text:
Publiká riba 22 Sèptèmber 2022
Desishonnan relashoná spesífikamente ku asuntunan di pais riba nivel nashonal di djárason, 21 di sèptèmber 2022:
1. Konseho di Minister ta bai di akuerdo pa lanta un grupo di trabou enkargá ku mehorashon di e servisio di registrashon di barku pa un periodo di seis (6) luna, ku e tarea pa duna konseho na Minister di Tráfiko, Transporte i Planifikashon Urbano i Minister di Desaroyo Ekonómiko riba e trabounan di registrashon di barku i tambe pa bini ku proposishonnan pa yuda alsa e kalidat di funshonamentu. Konseho di Minister tambe a bai di akuerdo pa den e kuadro akí presentá e dekreto nashonal den konsepto na Gobernador pa firma.
Pa mas informashon por tuma kontakto ku Ministerio di Tráfiko, Transporte i Planifikashon Urbano.
________________________________________________________________________________________________________________________________
2. Riba proposishon di Minister di Finansa tokante subida di supsidio ku 6% na instansianan supsidiá i kambio di destino pa ku uso di esaki (bestemmingswijziging), Konseho di Minister a bai di akuerdo ku e siguiente puntonan:
Pa mas informashon por tuma kontakto ku Ministerio di Finansa.


text:
E tema di awe lo ta mucha i e mundu virtual, e peliger i riesgo ku ta drenta e famianan di un manera silensioso i ku por trese problema grandi.
Sigun e palabra di Dios den Kolosensenan ta bisa:
“Tene kuidou pa niun hende no sedusí boso ku teoria bashí i engañoso ku ta basá riba tradishon di hende. E teorianan ei ta bini di e podernan spiritual ku ta dominá mundu i no di Kristu.”
Kolosensenan 2:8
E atvertensha ta kla ku nos no ta bira presa fasil di e malu, di filosofla i sutilidat nan vano. Internet, sin responsabilidat, ni limite, a desbalansá sutilmente e famianan i muchanan. Nos mester ta alerta ku e muchanan.
P’esei, kontrolá kiko tur bo muchanan ta wak, tende, sigui, komentá, ets, riba medionan sosial. Tin hopi plataforma, i diabel ta usando detayenan chikitu den e ultimo tempunan, pa hinka den di nos muchanan pensamentunan negativo pa rebelá kontra di Dios i Su palabra for di chiki, asina, ora nan bira grandi, nan lo ta inkredulo, kemen, nan lo no kere den Dios mas -sin fe-. Esei, konsekuentemente ta hiba na e perdishon di e alma i salbashon eterno. E ta usa challengesnan divertido, kantikanan ku smak, kosnan sútil, pero ku un intenshon malu tras di nan.
Awe, disidí pa guia bo yu den e bon kaminda.


text:
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko.
E luna aki tambe FPK i MEO ta sigui ku anotashon i publikashonan di preis di Toko, Mini Market i Supermerkadonan. Fundashon pa Konsumidó a skohe pa publiká e siman aki e tabel di komparashon di preis Febrüari vs yanüari 2022 di supermerkadonan. Pa asina yuda nos konsumidónan kompará preisnan i kumpra mas konsiente. Pa tabèlnan di komparashon di Toko i Mini Market por bishitá nos wèpsait www.fundashonpakonsumido.org.
E supermerkadonan ku keda bishitá ta: Arco Iris, Dande, Centrum Mahaai, Sure, Vreugdenhil, Luna Park, Esperamos, Mangusa Hypermarket, New California i Bon Bini Supermarket.
A anotá i kompará preis di diferente kategoria di produkto, por ehèmpel: kategoria di suku, karni, kòfi, produktonan di karni i piska den bleki, berdura den bleki i ‘diepvries’, fruta den bleki i tambe produktonan manera mayonaise, jam i pindakaas.
Tòp 3 supermerkado ku mas oumento di preis pa loke ta trata e 149 produktonan no regulá ku a ser anotá.
Segun análisis di e komparashon di preis di luna di febrüari, a konstatá ku algun establesimentu a oumentá nan preisnan den prome siman di febrüari. Pa e motibu aki ta sumamente importante pa bo ta konsiente di unda bo ta hasi bo kompra. E supermerkado den kual a konstatá mas oumento di preis ta Arco Iris supermarket. E supermerkado aki ta tin un kantidat di 16 produkto di e 149 produktonan ku un oumento di preis. Luna Park Supermarket, nos a konstatá un oumento di preis di 12 produkto i na Bon Bini i New California, un oumento di preis di 9 produkto.
Resultado i konklushon di e komparashon di preis: febrüari vs yanüari 2022
Kategoria di Karni
Den kategoria di karni, Fundashon pa Konsumidó a konstatá mas oumento di preis na Arco Iris supermarket. Por ehèmpel na luna di yanüari un kilo di Karni sòpi sin wesu eis tabata kosta
fl. 13.95. i pa prome siman di Febrüari esaki ta kosta fl. 18.00, kual ta un diferensia di preis di
fl. 4.05. Pa loke ta trata karni stobá di eis, un kilo na Arco Iris supermarket tabata kosta
fl. 19.00 na luna di yanüari. Awor esaki ta kosta fl. 20.00, kual ta un diferensia di preis di fl.1.00.
Kategoria Corned Beef
Resultadonan di e komparashon di preis aki ta indiká ku preis di Corned Beef marka ‘Exeter’ tin oumento na Mangusa Hyper Market i New California. E oumento di preis aki ta pa Exeter 7 oz di fl.4.10 pa fl.5.64 un diferensia di fl.1.54. New California tambe ku un oumento pa Exeter 7 oz di fl.4.25 Pa fl.5.99 un diferensia di fl. 1.74.
Kategoria di Berdura den bleki
Resultadonan di e komparashon di preis aki ta indiká ku preis di berdura den bleki tin un bahada na Bon Bini i Vreugdenhil supermarket. E bahada ta di preis aki ta di e markanan Goya i Libby’s. Otro supermerkado a mantené mayoria produkto na e mesun preis.
Fundashon pa Konsumidó ta hasi un petishon na tur konsumidó pa konsultá e lista di komparashon di preis di febrüari vs yanüari di supermerkadonan i tambe di toko i mini market asina evaluá unda ta kumbiní bo hasi kompra. Realisá ku awor mas ku nunka mester tene kuenta ku e pòtmòni i kumpra loke di bèrdat ta nesesario. Tambe fundashon pa Konsumidó Pa petishon di e listanan di komparashonan di preisnan aki por tuma kontakto ku Fundashon pa Konsumidó via nos sistema di mail na info@fundashonpakonsumido.org. Pa e lista di preisnan kompletu por subi riba nos wèpsait www.fundashonpakonsumido.org. Tuma kontakto ku nos na number di telefòn 462-6666 pa kualke informashon.


text: Diadomingo atardi mientras cu polis tabata ocupa na Gasparito cu un hopmber cu tabata maltratando su pareha a drenta un otro informe di cu na Palm Beach un homber a yega y a cuminza agredi un muher, mesora a dirigi otro patruyanan na e sitio. Na yegada di e patruya nan a haya e homber bao influencia di un of otro substancia y cu tabata hopi altera pero polis a usa tactica y a papia cun’e pa e cosnan bay “netjes” sin mester usa violencia. Despues di a wak cu mas polis a yega ela realisa y a logra calma su mes pa polis detene suavemente. Polis a bay cu e homber na warda di polis mientras a avisa e dama victima cu e por bay hospital busca un reporte medico di e lesionnan ricibi y pa ora e haya esaki e presenta na warda di recherche.


text:
Oranjestad, 5 di October 2020, - Considerando e bahada di casonan positivo pa dia y tambe e cantidad di casonan activo. Crisis Team di Gobierno a tuma e decision pa ahusta e orario di Toque de Queda bek na con e tawata 3 siman pasa, esta di 12 or di madruga pa 5 or di mainta. Esaki lo drenta na vigor diaranzon 12 or di marduga. Pues pa tur hende compronde bon; durante e anochi di diamars crusando pa diaranzon mainta. E orario di ciere pa establecimentonan tambe ta wordo hala bek na e orario cu e tawata ta 3 siman pasa esta 11or di anochi y lo drenta na vigor diaranzon anochi.
Awe nos tawata tin 15 caso positivo nobo, 3 siman pasa nos tabata tin 141 caso positivo nobo y e cantidad di caso activo tawata riba 1600. Obviamente nos no kier bay bek na e cantidad aki, pues awor cu gobierno ta flexibilisa e medida di orario, tur hende mester sigui tuma responsabilidad pa cu nan conducta. Den e temponan aki di pendemia no por tuma e riesgonan sin proteccion. P'esey ta recomendable pa tur hende sigui usa tapaboca unda cu bo bay y den tur lugar paden e ta obligatorio, asina un ta cuida otro, esey ta e clave den e pandemia aki.
Gobierno por tuma medida drastico pa controla e plamamento di e virus of kita medida pa nos comunidad por haya bek poco ambiente di normalidad. Sinembargo locual mester bira normal ta nos actitud responsabel den e ambiente unda cu nos ta.
Nos capacidad na hospital no ta di un pais grandi sino di un isla. Si casonan bolbe aumenta e ta aumenta e cantidad di camanan ocupa na hospital y den ICU. Esaki ta locual nos tur mester tin den mente y evita.
E clave ta: Menos caso positivo pa dia, menos medida riba nos pais pa controla e virus. Mas caso positivo pa dia, mas medida negativo pa controla e virus. E ta realmente den nos man, hunto nos por control’e,
Aruba ta conta cu bo.


text:
Philip Elhage a caba na di 15 lugar den e competencia di Air Pistol 10m den e Panam Games LIMA 2019
Riba e di tres dia di competencia, e atleta di tiro, Philip Elhage a mira accion den e Weganan Panamericano LIMA 2019. E atleta Elhage a competi den e 10m airpistol contra 32 competidor di e continente America. Notable ta cu mayoria pais tin dos competidor den e Panamericano aki. Den e prome buelta Philip mester a tira un total di 60 tiro parti den 6 rond di 10 tiro.
Den e rond number uno Philip a keda na 21 lugar, den di dos na di 28 lugar, den di tres na di 20 lugar, den di cuater na di 21, den di cinco na di 16 lugar, y den seis na di 15 lugar. Su puntuacion total tabata 564. Philip a hera e cut di clasificacion pa e buelta final pa 4 punto. Den e resultado overall Philip a caba na di 15 lugar overall
Cu e resultado aki Philip no a logra clasifica pa e buelta final unda e mihor 8 competidor so lo competi pa un medaya Panamericano.
Pa Philip ta di dos biaha e ta logra e cut di puntuahe pa e Weganan Olimpico di Tokyo 2020 cual ta 563. Pa su persona e acomulacion di punto pa e ranking mundial cual ta conta tambe pa e clasificacion Olimpico ta importante.


text:
“E track aki mi a skibié den un temporada ku kosnan tabata basta duru p’ami. Pesei mes e yama ‘Mi Li
ORI no tin mester di niun tipo di introdukshon; su trayektoria musikal ya kaba ta bon konosí i e versátil ku e komo artista ta semper a traha na su bentaha. Fanatikonan sa ku género musikal urban ta su kos, aunke ku e añanan ku e’la militá den Nasty Play tambe e’la pèrkurá pa fanatikonan keda tende di dje i pa radionan keda zon’é. Su partisipashon den Festival di Tumba na 2017 ta konfirmá su versatilidat musikal. Ya kaba fanatikonan por a kuminsá haya un ‘vibe’ riba social media i tambe instagram di loke ORI lo bin kaya kuné. E siman aki ORI ta lòs ‘Mi Life’.


text:
25-2018 – Crisisheffing mester ta uno temporario y mara na reforma fiscal
Oranjestad – Camara di Comercio y Industria di Aruba (KvK) a tene varios re cu diferente stakeholders. Di e forma aki kier colecta mas informacion cu ta posibel riba e situacion financiero di Aruba y e accion cu Gobierno di Aruba kier tuma. Gobierno a anuncia cu entrante prome di juli 2018 e crisisheffing lo bin na vigor caminda e total di impuesto BBO/BAZV/BAVP ta yega na 6%. KvK ta comprende e necesidad pa tuma e decision aki pero ta mira cu tin ainda varios punto cu ta rekeri su debido atencion pa por hustifica e crisisheffing su ehecucion. Di e renan a sali na cla cu no ta tur stakeholders a wordo consulta y no tin suficiente calculacion financiero riba e situacion. Ta reina preocupacion encuanto kico lo pasa cu e poder di compra. KvK ta urgi Gobierno pa specifica cu mas claridad con ta maneha e decision aki y tambe e periodo cu e crisisheffing lo keda na vigor.
E impacto riba comercio di Aruba
E crisisheffing ta trece cune cu e comerciante lo tin cu haci ahuste den su prijsnan. E forma di haci negoshi lo bira menos faborabel pa e comerciante. KvK kier agrega cu un crisisheffing efectivo mester ta mara na un reforma fiscal. Gobierno tin cu presenta un plan cu ta aclarea con Gobierno ta atende cu baha su propio gastonan teniendo na cuenta consehonan di entre otro Caft. Ta crucial cu Gobierno mester fiha deadlines concreto pa e realisacion di esaki. Hunto cu esaki mester tin un evaluacion di e resultado y ki decisionnan lo bai tuma despues di e periodo predefini aki. Ademas mester indica kico e meta financiero anual ta cu Gobierno kier logra cu e heffing aki. Mester tin transparencia riba loke cu e crisisheffing mester contribui na dje na entrada pa Gobierno banda di e entradanan di BBO/BAZV den pasado.
E nomber ta crea polemica inecesario
KvK no ta haya e nomber cu cua a introduci e belasting nobo uno apropia. Mester corda cu e impuesto aki ta un impuesto destina pa negoshinan y no pa e consumidor. Usando e palabra ‘crisis’ tambe ta afecta e consumidor y e confianza comercial y asina disminui e poder di consumo y crea un clima di inversion menos positivo. Un punto hopi importante ta cu e conformidad y cumplimento na rekisitonan di impuesto tin cu subi. Actualmente solamente 55% di pagadonan di impuesto ta cumpliendo cu esaki. E ta e deber di Servicio di Impuesto pa controla cu tur pagado ta cumpli cu nan impuesto y di e forma aki contribui na ingresonan di sector publico.
Verleggingsregeling como un posibilidad
Un idea cu KvK kier pa Gobierno considera ta e ‘verleggingsregeling’ caminda cu e impuesto nobo (total di 6%) ta wordo cobra na e consumidor cu ta cumpra for di Amazon of otro forma di online shopping. Normalmente e compania ta esun cu ta paga belasting pa haci comercio. Cu e ‘verleggingsregeling’ bo ta pasa e obligacion pa e consumidor si a caso e ta importa productonan pa su uso directamente for di rebendedonan via internet. Esaki ta yuda tambe pa mantene un ‘level playing field’ pa comercio local. Manera e ta wordo imponi actualmente, un negoshi local mester tene cuenta pa cumpli cu 6% di impuesto mientras un rebendedo online (Amazon, etc.) no ta paga ningun tax na Aruba.
KvK ta teme pa un caida den negoshi legal local pa via di e gastonan halto pa por haci negoshi. Ta spera cu Gobierno por trece mas claridad riba e periodo y tambe e reforma fiscal cu mester bai hunto cu e crisisheffing.
Aruba, 4 juli 2018
Camara di Comercio y Industria (KvK)